Биттагина янги қўшиқ ёхуд Саидовнинг тантилиги! - 23 Июня 2012 - ..::MuxliS.Biz.Uz::..\nЧетверг, 05.08.2021, 21:08 Приветствую Вас Гость | RSS\nГлавная » 2012 » Июнь » 23 » Биттагина янги қўшиқ ёхуд Саидовнинг тантилиги!\nБиттагина янги қўшиқ ёхуд Саидовнинг тантилиги!\nБаҳор ва ёз концертлар мавсуми. Бу йилги концерт дастурларининг сони эса ҳар йилгидан ҳам кўпайди. Яқинда хонанда Фарҳод Саидовнинг "Истиқлол” санъат саройидаги илк яккахон концерт дастури бўлиб ўтди.\nДекорация қандай? Яна катта экранми?\nДекорацияни тайёрлаш жараёнида ижодий гуруҳ миллийликка алоҳида эътибор бергани сезилиб турибди. Саҳнанинг икки четида катта рубоб чолғу асбоби илинган бўлиб, доира шаклидаги экранда эса миллий куй-қўшиқларга мос тасвирлар бериб борилди. Декорациянинг икки четига эса нақш чизилган устунлар ўрнатилган. Катта экран йўқ.\nКонцертни Ўзбекистонда хизмат кўрсатган артист Ўткир Сиддиқов олиб борди. Қўшиқлар ўртасида эса Зокир Очилдиев ўз латифалари билан меҳмонларнинг кўнглини хушлади. Дастур уч бўлимдан иборат бўлиб, унда 27 та қўшиқ ижро этилди. Концертда Ўзбекистон хизмат кўрсатган артист Гулсанам Мамазоитова меҳмон бўлиб Фарҳод Саидов билан биргаликда "Пошша санам” номли дуэт қўшиғини куйлади.\n27 та қўшиқдан 17 таси жонли!\nКонцертдаги қўшиқларнинг 17 таси жонли ижрода куйланди. Бу билан Саидов ўзининг маҳорати ва жонли ижродаги имкониятларини яна бир бор намойиш қила олди. Аммо концерт давомида куйланган қўшиқларнинг деярли барчаси эски тароналар. Дастур давомида фақатгина битта янги қўшиқ куйланди холос. Бу эса янги қўшиқ эшитаман, деб келган мухлисларга ёқмагани аниқ.\nХонанда миллий қўшиқларга кўп эътибор қаратган. Қувонарлиси шундаки, мухлислар деярли барчашўх қўшиқларига рақсга тушиб хонандани қўллаб туришди. Шунингдек у жаҳон классик мусиқасидан ҳам намуналар ижро этди. В. Монтенинг "Чардаш” номли қўшиғи ҳам шулар жумласидандир.\n"Концерт ким учун берилаяпти ўзи?”\nКонцерт мухлислар учун ташкил этиляптими, демак мухлисларнинг талаб ва истаклари инобатга олниши ҳам даркор, назаримизда. Сўнгги пайтларда барча концертларда мухлислар томонидан олиб келинган гулларни хонандага бериш муаммога айланган. Фақатгина концерт сўнггида гул беришга рухсат этилмоқда. Саидовнинг концертида ҳам деярли шундай бўлди. Ўриндиқлар орасидан кўпчиликни безовта қилиб, қўлидаги гул билан зўрға саҳна олдига етиб келган томошабинларни қўриқчилар қайтариб юборишлари тўғримикан? Шундай бўлсада, хонанда белгиланган вақтда гулларни олди. Гулларни олаётиб эса "пул сарфлаб менга олиб келган гулларингизни ерга қўймайман, уни бошимда кўтариб юраман” дея мухлисларига чексиз ҳурматини ҳам билдирди. Шундан кейин тантилик қилиб гулдасталарни ўзи билан саҳна ортига олиб кириб кетди.\nХонанданинг яна бир ютуғи шундаки, икки кунлик концерт давомида ҳам залда бўш ўриндиқ бўлгани йўқ. Ҳатто концерт бошланганида ҳам чипта қидириб юрган кишиларга кўзимиз тушди.\nКатегория: Shou biznes | Просмотров: 1324 | Добавил: Admin | Рейтинг: 0.0/0


Россияда янги йўл белгиси пайдо бўлади - Автомобильные новости UZ - Скачать музыку бесплатно новинки музыки 2016-2017\nELLO Россия йўлларида янги белги пайдо бўлиши ҳақида Аксакал ТВ ахборот нашри хабар бермоқда. Янги йўл белгиси юк машиналари учун ахборот-огоҳлантирув характерида бўлади. Бу белги маълум ҳудудда ифлослантирувчи тутун чиқарадиган машиналар ҳаракатланишини тақиқлайди. Белги жорий этилиши ташаббускорлари “РФда йўл ҳаракати” конгресси аъзоларидир. Янги йўл белгиси шу йил охирида пайдо бўлиши мумкин.


Дрондан 8 давлат органи фойдаланиши мумкин - zarnews.uz\nШунинг учун ҳам кўплаб давлатлар бундай воситалардан фойдаланишни тартибга солишга жиддий киришди. Сабаби оддий – фуқаролар мазкур қурилмадан нима мақсадда фойдаланаётганини билиш қийин кечяпти. Бундан нотўғри фойдаланиш инсонлар ҳаёти ва соғлиғига жиддий хавф туғдириши мумкинлиги кўпинча эътиборга олинмаяпти.\nХўш, дрондан фойдаланиш бўйича белгиланган тартиб-қоидага риоя этмаган шахсларга қандай чоралар кўрилади?\n2017 йилда Ўзбекистон Республикасининг Жиноят кодекси ва Маъмурий жавобгарлик тўғрисидаги кодексига киритилган ўзгартиш ва қўшимчаларга кўра, мамлакатимиз самовий ҳудудидан қонунга хилоф равишда, яъни рухсатсиз фойдаланиш учун олиб кирилган дронлар мусодара қилиниб, жавобгар шахсларга энг кам иш ҳақининг 20 бараваридан 100 бараваригача миқдорда жарима ёки 15 сутка муддатга маъмурий қамоқ жазоси тайинланиши мумкин.\nХудди шу қонунбузарлик маъмурий жавобгарлик чораси қўлланилгандан кейин қайтарилса ёки баданга ўртача оғир ва оғир жароҳат етказилса, энг кам ойлик иш ҳақининг 100 бараваридан 250 бараваригача миқдорда жаримага тортиш ёхуд 2 йилгача ахлоқ тузатиш билан жазоланади.


“Ҳидоя” китобининг муаллифи имом Марғиноний раҳматуллоҳи алайҳ – буюк олим (иккинчи мақола) – oliymahad.uz\n“Ҳидоя” китобининг муаллифи имом Марғиноний раҳматуллоҳи алайҳ – буюк олим (иккинчи мақола)\nИмом Марғиноний раҳматуллоҳи алайҳ илм ўрганишга, уламолар билан учрашишга қаттиқ қизиққанлар ва илм олиш борасида тўхтат қолмаганлар. Ўзлари бу ҳақида “Мен таҳсил давомида тўхтаб қолмаганим сабабли шерикларимдан ўзиб кетдим” деганлар.\nУ зот “Машихатул фуқаҳо” номли китобларида устозларини зикр қилиб ўтганлар. Улар орасида ҳанафий мазҳабидаги буюк олимларни келтирганлар. Устозлари орасида қуйидаги буюк зотлар бор эди:\n1. Оталари Абу Бакр ибн Абдулжалил раҳматуллоҳи алайҳ.\n2. Она томондан боболари Қози Абу Ҳафс Умар ибн Ҳабиб раҳматуллоҳи алайҳ.\n3. Аҳмад ибн Абдуррашид ибн Ҳусайн Қавомуддин Бухорий раҳматуллоҳи алайҳ. Бу киши “Хулоса” китоби муаллифининг отаси.\n4. Аҳмад ибн Абдулазиз ибн Моза раҳматуллоҳи алайҳ. Бу киши “Садруш шаҳид”нинг акаси.\n5. Абул Лайс Аҳмад ибн Умар ибн Муҳаммад раҳматуллоҳи алайҳ. Бу зотнинг оталари Абу Ҳафс Умар Насафий раҳматуллоҳи алайҳ. Абу Ҳафс Самарқандда ўша замондаги кибор фақиҳлардан бўлган. Абул Лайс ҳам етук алломалардан бўлганлар. Ҳар иккалалари ҳам имом Марғинонийнинг устозлари ҳисобланишади.\nИмом Марғиноний раҳматуллоҳи алайҳ қўлларида кўплаб шогирдлар, буюк фақиҳлар етишиб чиқди. Улар жумласида “Ҳидоя” китобини имом Марғинонийдан ривоят қилган учта ўғиллари ҳам бор:\n1. Ўғиллари Имодуддин ибн Алий ибн Абу Бакр Фарғоний Марғиноний. Бу киши оталарида, шунингдек, Қози Заҳируддин Бухорийда фиқҳни ўрганганлар. У кишининг Абдурраҳим исмли ўғиллари бўлиб, фиқҳла кўзга кўринган олиб бўлиб етишган. Отасига нисбат бериладиган “ал-Фусулул имодия” номли китобни таълиф этган. Фиқҳ китобларида бу кишини номли кўп учрайди.\n2. Ўғиллари Низомиддин Умар Абу Ҳафс. У киши “Жавоҳирул фиқҳ”, “Фавоид” каби китобларни таълиф этган.\n3. Ўғиллари Муҳаммад Жалолиддин Абул Фатҳ.\n4. Имом Марғинонийнинг учала ўғиллари оталари қўлларида буюк фақиҳ бўлиб етишишди. Оталари сингари фиқҳ борасида одамлари доимий мурожаат қиладиган фақиҳлик даражасига етишган.\n5. Муҳаммад ибн Абдуссатор ибн Муҳаммад Имодий Кардарий. Бу киши ҳам замондошлари орасида кибор фақиҳлардан бири бўлиб, турли ўлкалардан талабалар у кишида илм ўрганишга келишарди. У киши Хоразмда “Муғриб” китобининг соҳиби Бурҳониддин Матразийда, Самарқандда “Ҳидоя” китобининг соҳибида фиқҳни ўрганиб, кўп истифода қилган. “Ҳидоя” китобини ҳам кейинги авлодларга ривоят қилган. Шунингдек, бу зот Фахриддин Қозихондан ҳам илм ўрганган.\nКитоблари, қолдирган асарлари.\nШайх Марғиноний раҳматуллоҳи алайҳ ортларидан буюк илмий мерос қолдирганлар. Аҳли илмлар бу меросдан ҳозирга қадар истифода олиб келадилар ва доимий мурожаат қиладилар. Шунингдек, ушбу асарларни мазҳаб ичида ҳам, мазҳабдан ташқаридан ҳам асосий аслий манба сифатида ҳисоблашади.\nУ зот ёзиб қолдирган китоб қуйидагилар:\n1. Бидоятул мубтадий. Бу китоб фиқҳга оид бўлиб, муаллиф “Ҳидоя” китоби муқаддимасида муаллиф шундай дейди: “Мен “Бидоятул мубтадий” китобини ёзишни бошлаш асносида Аллоҳнинг тавфиқи билан унга шарҳ ёзишга ваъда бергандим…”.\nИмом бу китобда имом Муҳаммад ибн Ҳасан Шайбоний раҳматуллоҳи алайҳнинг “Жомеус сағир” ҳамда имом Қудурий раҳматуллоҳи алайҳнинг “Мухтасарул Қудурий” асарини жамлаган.\n2. Кифоятул мунтаҳий. Бу китоб ҳақида муаллиф “Ҳидоя” китоби муқаддимасида шундай дейди: “Мен “Бидоятул мубтадий” китобини ёзишни бошлаш асносида Аллоҳнинг тавфиқи билан “Кифоятул мунтаҳий” деб номланган шарҳ ёзишга ваъда бергандим…”.\nБу китоб “Бидоятул мубтадий” китобининг шарҳи бўлиб, тахминан 80 жилдли китоб бўлган. Афсуски, бу китоб ҳозирги кунга қадар етиб келмаган.\n3. Ҳидоя шарҳу бидоятил мубтадий. Бу имом Марғинонийнинг энг машҳур китоблари ҳисобланади. Шу боисдан ҳам уламолар орасида у кишини “Ҳидоя” китобининг соҳиби” деб номлашади.\n4. Иддатун носик фи иддатин минал маносик. Бу китоб ҳаж ибодати амаллари ҳақида ёзилган.\n6. Ат-Тажнис вал мазид. Бу китоб фатво китоб ҳисобланади.\n7. Мунтақо. Бу китоб “Мунтақол марфу” деб ҳам номланади.\n8. Мухтаротун навозил.\n9. Ал-мазид фи фуруил ҳанафия. Мулла Алий Қори бу китобни “Ат-Таҳқиқ вал мазид” эканини муаллифнинг ўзи айтганини келтирган.\n10. Машихатул фуқаҳо. Бу китобда имом устозларини ва уларнинг васфларини баён қилган.\n11. Шарҳул жомеул кабир.\n12. Нашрул мазҳаб. Баъзи манбаларда “Нашрул мазоҳиб” деб ҳам юритилади.\n13. Китоб фил фароиз. Ҳожи Халифа бу китобнинг номини “Фароизул Усмоний” деб келтирган.\nИнтернет маълумотлари асосида “Ақоид ва фиқҳий фанлар” кафедраси ўқитувчи-стажёри Абдуллоҳ Қосим тайёрлади.\n1088700cookie-check“Ҳидоя” китобининг муаллифи имом Марғиноний раҳматуллоҳи алайҳ – буюк олим (иккинчи мақола)no\nОлдингиЛойиқ уммат…КейингиЎзбекистон ёшлари бузғунчи ғояларга қарши


Тожик – қирғиз чегарасидаги отишмада бир одам ҳалок бўлди\n11 апрел 2021, Тошкент вақти: 02:14\nҚирғизистон-Тожикистон чегарасининг жанжалли ҳудудларидан бири бўлган Оқсой қишлоғи яқинида постда турган қирғиз чегарачиси.\nҚирғизистон-Тожикистон чегарасида 9 август куни содир этилган отишмада Қирғизистоннинг бир фуқароси ҳалок бўлди. Айрим хабарларда отишмада яралангани, айрим хабарларда эса саломатлигига зиён етмагани айтилаётган яна икки одам Тожикистоннинг Жирғатол туманида ҳибсда сақланмоқда. Бу ҳақда 11 август куни Қирғизистон ва Тожикистон чегара хизматлари баёнот тарқатди.\nТожикистон Чегара хизмати тарқатган расмий маълумотда айтилишича, Ўшнинг Чўнголой туманида яшовчи қирғизистонлик уч нафар овчи Тожикистондаги Тўпакул ҳудудидга ноқонуний ўтиб, айиқ овлаган. Тожик чегарачилари уларни кўриб қолиб, қуролларни топширишни талаб қилган.\n“Лекин бунга жавобан овчилар ўқ отган. Отишмада овчилардан бири ўлдирилган”, дейилади Тожикистон томони тарқатган маълумотда.\nСўнгги хабарларда айтилишича, Қирғизистоннинг овчиликка борган икки фуқароси қўлга олиниб, Тожикистоннинг Жирғатол туманидаги ҳибсхонада сақланмоқда.\nҚирғизистон Чегара хизмати расмийси Сажира Чўқўлўева тожик томони тарқатган маълумотни тасдиқлади ва Жирғатолда ҳисбда сақланаётган қирғиз фуқароларини уйларига қайтариш ҳаракати бўлаётганини айтди:\n-Тожик томонининг билдиришича, отишма бўлган жойдан 8та ўқи бор карабин, ТОЗ-8 русумидаги кичик калибрли милтиқ, хорижда ишлаб чиқарилган 1 дона дурбин ва иккита от бўлган. Дастлабки маълумотларга қараганда, Қирғизистон фуқаролари Тожикистон ҳудудига ов қилиш учун ўтган, - деди Сажира Чўқўлўева.\nҚирғизистон ҳукуматининг чегарани аниқлаш ва чегараолди ҳудудларини ривожлантириш бўлими бошлиғи Қурбанбай Искандеровнинг айтишича, мазкур воқеа икки давлат ўртасидаги аниқланмаган чегара ҳудудида содир бўлган. Расмийнинг айтишича, бу ҳудудда Тожикистон-Қирғизистон чегараси 300 километрни ташкил қилади.\n-Бу ҳудудда Олтинмозор ва Унжубулоқ деган жойлардаги чегара чизиғигина аниқланмай қолган. Қолган жойлардаги чегара аниқлаб бўлинган. Кечаги воқеа эса чегаранинг аниқланмаган ҳудудида содир этилган, - деб билдирди Қурбанбай Искандеров.\nАйни пайтда Тожикистоннинг Жирғатол туманида ҳибсда сақланаётган қирғизистонлик икки овчини ватанига қайтариш масаласида тожик ва қирғиз маҳаллий расмийлари музокаралар ўтказаётган экан. Айрим хабарларда бу икки овчи яралангани хабар қилинган эди. Бироқ Чўнголой тумани ҳокими Абдилазиз Аширбаевнинг Озодлик радиоси қирғиз хизматига билдиришича, музокарада тожик томони ҳибсда сақланаётган қирғизистонлик икки овчи яраланмаганини маълум қилган.


Қиёматнинг катта аломатлари: Масиҳ Дажжол фитнаси (4)\nBy Зубайр Исмоил on 07/06/2019 МАҚОЛАЛАР ҚИЁМАТ АЛОМАТЛАРИ\nДажжол чиқиши, унинг одамларга бўлган фитнаси, қўрқинчи ва офати қаттиқлиги, у кўрсатадиган одатдан ташқари ишлар қиёматнинг катта аломатлари ҳамда улкан белгиларидан бўлиб, у ҳақда маълумот берган, сифатини таъриф қилган, ундан огоҳлантирган ҳадиси шарифлар юқорида келтириб ўтилди. Шунингдек, Набий саллаллоҳу алайҳи ва саллам намозларида ва бошқа пайтларда ҳам Дажжол фитнасидан, ёмонлигидан паноҳ сўрар, умматларини ҳам шунга буюрар эдилар.\nИбн Aббос разияллоҳу анҳумодан ривоят қилинади: Расулуллоҳ саллаллоҳу алайҳи ва саллам саҳобаларга Қуръондан сура ўргатгандек ушбу дуони ўргатар эдилар: «Эй Aллоҳ! Мен Сендан жаҳаннам азобидан паноҳ сўрайман, Сендан қабр азобидан паноҳ сўрайман, Сендан Масиҳ Дажжол фитнасидан паноҳ сўрайман, Сендан тириклик ва ўлим фитнасидан паноҳ сўрайман».\nЗайд ибн Собит разияллоҳу анҳу айтади: Пайғамбар саллаллоҳу алайҳи ва саллам Бани Нажжор қўрғонларидан бирининг ичида хачирларига минган ҳолда эдилар. Бирдан хачир ҳуркиб, у кишини йиқитиб юборай деди. Қарасак, у ерда бешта ё олтита қабр бор экан. «Бу қабр эгаларини ким билади?», деб сўрадилар Расулуллоҳ саллаллоҳу алайҳи ва саллам. «Мен», деди бир киши. «Қачон вафот этишган?», деб сўрадилар. «Ширкда вафот этишган», деб жавоб берди. Шунда у зот айтдилар: «Албатта, бу уммат қабрларида имтиҳонга учрайди. Агар ҳаммангиз (бир кун) қабрга қўйилишингиз бўлмаса эди, Аллоҳга дуо қилиб, сизларга мен ўзим эшитиб турган қабр азобидан эшиттиришини сўраган бўлардим». Сўнг бизга юзланиб: «Дўзах азобидан Aллоҳдан паноҳ тиланглар!», дедилар. Одамлар: «Дўзах азобидан Aллоҳдан паноҳ тилаймиз», дейишди. «Қабр азобидан Аллоҳдан паноҳ тиланглар!», дедилар. Улар: «Қабр азобидан Аллоҳдан паноҳ тилаймиз», дейишди. «Фитналарнинг ошкораю махфийсидан Aллоҳдан паноҳ тиланглар!», дедилар. «Фитналарнинг ошкораю махфийсидан Aллоҳдан паноҳ тилаймиз», дейишди. «Масиҳ Дажжол фитнасидан Aллоҳдан паноҳ тиланглар!», дедилар. «Дажжол фитнасидан Aллоҳдан паноҳ тилаймиз», дейишди.\nРасулуллоҳ саллаллоҳу алайҳи ва саллам мўминларни Масиҳ Дажжол фитнасидан қўрийдиган нарсага йўллаб қўйдилар. Aбу Дардо разияллоҳу анҳудан ривоят қилинган ҳадисда келишича, Набий саллаллоҳу алайҳи ва саллам бундай деганлар: «Ким “Каҳф” сурасининг бошидан ўн оят ёд олса, Дажжолдан омон қолади».\nМуслим айтади: «Шуъба: “Каҳф”нинг охиридан (ёд олса), деди. Ҳаммом эса: “Каҳф”нинг бошидан», деди.\nМуновий «омон қолиш» сабабини баён қилиб, бундай деди: «Бу “Aсҳобул-кафҳ” (ғор соҳиблари) қиссасида келган ажойиботлар сабаблидир. Ким уларни яхши ўрганса, Дажжолнинг ишидан ҳайратланмайди, унинг фитнасига учмайди. Ёки бунинг сабаби ким ушбу оятларни мушоҳада қилиб, маънолари ҳақида фикр юритса, Дажжолдан эҳтиёт бўлади ва ундан омонда қолади. Ёки бўлмаса, бу ушбу сурага жойланган хусусиятлардан бири, дейиш мумкин».\nКаҳф сураси ўзида турли ажойиботларни, ақлларни лол қолдирувчи оятларни мужассам этган улуғ сурадир. Бу оятларни тафаккур қилган кимса Дажжол фитнасидан омон қолади. Ҳадисларда бу сурани тиловат қилишга, хоссатан жума куни ўқишга қаттиқ тарғиб қилинган. Aбу Саид Худрий разияллоҳу анҳу ривоят қилган ҳадисда Набий саллаллоҳу алайҳи ва саллам айтадилар: «Ким жума куни Каҳф сурасини ўқиса, у учун икки жума орасини нур билан мунаввар қилиб туради».\nМусулмон киши бу сурани ўқишга ва ёд олишга интилиши, хоссатан бу ишни жума куни канда қилмаслиги керак.\n Муслим (590), Термизий (3494), Насоий (2063) ва бошқалар ривояти.\n Муслим (809), Термизий (2886), Aбу Довуд (4323) ва Aҳмад (5/196) ривояти.\n «Саҳиҳи Муслим», 1/555.\n «Файз ал-қадир», 6/118.\n Ҳоким «Мустадрак»да (2/368) ривоят қилган ва: «Ҳадис санади саҳиҳ, бироқ уни Бухорий ва Муслим ривоят қилмаган», деган.\nAvvalgi maqolaДард ва даво (34): Гуноҳнинг заҳри (02)\nKeyingi maqola Аллоҳ суйган бандалар: Тавба қилиш (10)


Нурул изоҳ: ИМОМАТГА ЭНГ ЛОЙИҚ КИШИ. САФНИНГ ТАРТИБИ. СУТРА ҚЎЙИШ.\n*** Аврат жойларини ёпа олмаган кишининг намози ***\n«Аврат» сўзининг луғавий маъноси айб, камчилик демакдир. Бошқаларга кўрсатиш ёки уларга қараш жирканч ва уят бўлгани учун инсоннинг баъзи жойлари аврат дейилади.\nАврат жойларни белгилашга кўра инсонлар уч қисмга ажратилади:\nХоҳ озод, хоҳ қул бўлсин, эркакларнинг киндигидан таззасининг остигача бўлган қисми авратдир. Тиззасининг кўзи ҳам аврат ҳисобланади.\nЖорияларнинг, эркакларда аврат ҳисобланган жойлари билан бир қаторда, қорни ва орқаси ҳам авратдир.\nОзод аёлларнинг юзи, қўли ва оёқларидан (тўпиқдан пасти) ташқари бутун вужудлари тамоми авратдир. Кийим остидан тананинг ранги кўриниб турса, аврат беркитилган ҳисобланмайди. Олимларнинг фикрига кўра, аврат жойларнинг авратлиги уларнинг эгаси учун бўлмай, балки бошқалар учундир. Масалан, намоз давомида бошқалар караши ҳаром бўлган аъзога кишининг назари тушса, намозга ҳеч зарар етмайди.\nИзоҳ: Ривоят килишларича, Ойиша, розийаллоҳу анҳо, шундай деган эканлар: «Шунча йил бирга ҳаёт кечириб, на мен у зотнинг аврат жойини кўрдим, на у зот менинг авратимни кўрдилар». Ажабо, бугунги кунда шундай зарофат соҳиби бўлган Пайғамбарнинг, соллаллоҳу алайҳи ва саллам, динига мансуб бўлганлардан неча киши бу хусусда ул зотнинг ҳақиқий уммати бўлишга лойиқ экан-а?\nИпак, қуруқ ҳашак ёки лой бўлсин, аврат жойларини беркитадиган бир нарса топа олмаган киши, ўша ҳолатда намозини ўқийди ва кейинчалик уни такрор ўқимайди.\nБирор шахснинг рухсати билан бўлсин, аврат жойини беркита оладиган тўртдан бир қисми тоза бир нарсани топган кишининг авратини ёпмасдан намоз ўқиши жоиз эмас.\nАгар у топган нарсанинг тўртдан бир қисмидан ками пок бўлса, хоҳласа, авратини ёпиб, хоҳласа авратлари очиқ ҳолда намозини ўқиши мумкин.\nБутунлай ифлос кийим билан намоз ўқиш яланғоч ҳолда намоз ўқишдан афзалроқдир.\nАврат жойининг бир қисмини ёпишга етадиган нарса топган кишининг ундан фойдаланиши вожибдир. Ҳеч бўлмаса, олдини ва орқасини беркитади. Фақат бир томонини ёпишга етадиган бўлса, (руку ва саждада ножўя ҳолат бўлгани учун) орқасини, баъзи олимларга кўра эса, (қиблага қарагани учун) олдини беркитади.\n*** Яланғоч кишиларнинг намози ***\nЯланғоч кишилар оёқларини қибла тарафга узатиб, намозини ўтирган ҳолда ўқиши, руку ва саждаларни бош ишораси билан адо этиши мустаҳабдир. Яланғоч киши тик турган ҳолда намоз ўқийдиган бўлса, руку ва саждаларни бош ишораси билан ёки тўлиқ адо этиши дурустдир.\nАврат. Эркакнинг аврат жойи киндик остидан тиззасининг остигачадир. Жорияларнинг эса, бунга қўшимча қорни ва орқаси ҳам авратдир. Ҳур аёлларнинг юзи, қўллари ва қадамларидан ташқари бутун вужуди авратдир.\nАврат жойларнинг очилиши. Аврат жойлардан бирининг тўртдан бир қисми очилса, намоз дуруст бўлмайди. Алоҳида-алоҳида авратлардан бир оз-бир оз очилиб, тўплами энг кичик аврат жойининг тўртдан бирига тенг бўлса ҳам, намоз дуруст бўлмайди. Агар кам бўлса, намозга монеъ эмас.\n*** Қиблага юзланиш ***\n1. Касаллиги туфайли ёки минган ҳайвонидан туша олмаслиги ёки бирор душмандан қўрққани учун қиблага юзлана олмайдиган кишининг қибласи кучи етган ва у хотиржам бўлган тарафдир.\nНамоз ўқийдиган киши қибла томондан шубҳа қилса-ю, ёнида айтиб берадиган киши ёки меҳроб бўлмаса, изланади ва қалби қайси томонга мойил бўлса, ўша томонга қараб намоз ўқийди.\nКейинчалик янглиш томонга юзланганини англаса ҳам, намозини такрор ўқимайди. Агар намоз давомида хато қилганини англаса, тўғри томонга юзланиб, намозни давом эттиради.\nҚиблани суриштирмай намозни бошлаган бўлса, намозни тугатгач, қиблани тўғри топгани аниқ бўлса, намози дуруст бўлади.\nҚиблани суриштирмай, изламай намоз бошлаб, тўғри топганини намоз давомида англаса, намози бузилади. Шунингдек, қиблани тўғри топганини асло билмаганида ҳам намози фосид бўлади.\nҚоронғу жойда бир жамоатдан (ҳар бир киши ўзича, қиблани қидириб, қалби мойил бўлган томонга юзланиб жамоат билан намоз ўқиса, улар имомнинг қайси томонга юзланганини билмасалар ҳам (имомдан олдинга ўтиб кетганларидан бошқа, барчасининг) намози дурустдир.\nИзоҳ: Бу хусусда Амр ибн Уқба шундай дейди: «Қоронғу бир тунда Пайғамбаримиз, соллаллоҳу алайҳи ва соллам, билан бирга эдик. Ҳамма қалби мойил бўлган томонга юзланиб, намоз ўқирди. Эртасига бу ҳолатни Аллоҳ Расулига эслатдик. Шунда, «Қайси томонга юзлансангиз, Аллоҳни ўша томонда топасиз» мазмунидаги ояти карима нозил бўлди.\nҚиблани қидириб, тўғри тарафга юзланиш, ифлос сув идишлари ичидан тозасини ёки ифлос кийимлар орасидан тозасини қидиришга ўхшамайди. Либос ва сув идишларини тоза деб танлаб олинганидан сўнг, ифлос экани маълум бўлса, улар билан ўқилган намозларни такрор ўқиш шарт бўлади. Аммо қибла бундай эмасдир. Қибла исломиятнинг дастлабки йиллари Байтул Мақдис эди. Кейинчалик Каъба қибла бўлди, Байтул Мақдиснинг ҳеч бир фазилати бўлмаганида Аллоҳ таоло мусулмонларнинг намозда у томонга юзланишларига рухсат берармиди? Демакки, қибланинг асоси маълум бир томонга юзланиш эмас, балки ўша томонларнинг Яратувчиси ва ҳақиқий эгаси Аллоҳга юзланишдир.\n*** Намознинг вожиблари ***\nНамознинг ўн саккизта вожиблари бор:\n2. Фарз намозларининг икки ракатида, витр вожиб ва нафл (суннат) намозларнинг барча ракатларида, Фотиҳа сурасидан сўнг қисқа бир сура ёки учта қисқа оят ўқиш.\n3. Фарз намозларнинг биринчи ва иккинчи ракатларида қироат қилиш. Фарз намозларнинг икки ракатида қироат килиш фарз бўлса, биринчи ва иккинчи ракатда қироатни қилиш вожиб.\n6. Ҳар ракатнинг иккинчи саждасини намознинг бошқа рукнига ўтмасдан аввал қилиш.\n7. Намознинг рукнларини итмиънон билан (ўринлатиб, шошмай) адо этиш.\n8. Уч ва тўрт ракатли намозларда қаъдаи уула —- олдинги қаъдани бажариш.\n9. Олдинги қаъдада ташаҳҳуд ўқиш.\n11. Дастлабки қаъдада ташаҳҳуд ўқигач, дарҳол учинчи ракатга турмоқ.\nИзоҳ: Биринчи ташаҳҳуддан сўнг, учинчи ракатга турмасдан, намоз рукнларидан бирини бажара оладиган миқдорда кечикса, фарз бўлган туришни кечиктиргани учун саҳв саждаси қилиш зарур. Фақиҳлар, киши биринчи ташаҳҳуддан сўнг, «Аллоҳумма солли ъала Муҳаммад...» деса, фарзни кечиктирган ҳисобланади ва саҳв саждаси қилиши лозим деганлар.\n12. Намоз сўнггида салом бериш.\n13. Витр намозида Кунут дуосини ўкиш.\n15. Барча намозларни «Аллоҳу акбар» билан бошлаш.\n16. Ҳайит намозининг иккинчи ракатида руку такбирларини айтиш.\n17. Жамоат билан ўқилган жума, ҳайит ва Рамазонда таровиҳ, витр намозларининг ҳар ракатида, бомдод, шом ҳамда хуфтон намозларининг дастлабки икки ракатида жаҳран (баланд овозда) қироат қилиш.\n18. Жамоат билан ўқилган пешин ва аср намозларининг барча ракатида, шом намозининг учинчи ҳамда хуфтон намозининг учинчи ва тўртинчи ракатларида, кундузи ўқилган хуфя нафл (суннат намозларнинг ҳар ракатида хуфя, фақат ўзи эшитадиган даражада қироат қилмоқ. Ёлғиз намоз ўқиган киши имом жаҳран ўқийдиган (бомдод, шом ва хуфтон) намозларида нафл намоз ўқиган кишидек, хоҳласа хуфя, хоҳласа жаҳран қироат қилади.\nХуфтон намозининг биринчи ва иккинчи ракатларида зам сурани тарк қилган киши, учинчи ва тўртинчи ракатларда Фотиҳадан сўнг жаҳран зам сура ўқийди, аммо фақатгина Фотиҳани тарк этган бўлса, охирги ракатларда уни такрорламайди.\n*** Намознинг суннатлари ***\n1. Такбири тахрима учун эркаклар ва жорияларнинг қўлларини қулоқларининг юмшоқ жойигача ва озод аёлларнинг қўлларини елкаларигача кўтаришлари.\n2. Такбири таҳрима учун қўлларни кўгараётганида бармоқларни ўз ҳолича эркин тутиш.\n3. Имомга иктидо қилган кишининг такбири таҳримани имомдан сўнг дарҳол айтиши.\n4. Эркаклар учун такбири таҳримадан сўнг қўлларини ёнларига туширмай, ўнг қўлининг бош ва кичкина бармоқларини чап билакка ҳалқа шаклида ўтказиш ва ўнг қўл кафтини чап қўлининг устига қўйиб, киндик остида тутиш.\n5. Аёлларнинг ўнг қўл кафтини чап қўл кафти устига қўйиб, кўкраклари устида тутишлари.\n6. Дастлабки ракатда сано ўқиш.\n7. Дастлабки ракатда санодан сўнг Фотиҳани бошлашдан аввал таъаввуз айтиш.\n8. Ҳар бир ракатда Фотиҳадан аввал «Бисмиллаҳ» айтиш.\n9. Фотиҳадан сўнг яширин «Омин» демоқ.\n10. Имомга иқтидо қилган ва ёлғиз намоз ўқиган кишининг «Самиъаллоҳу лиман ҳамидаҳ» дегач, таҳмид — «Роббана лакал ҳамд» айтиши.\n11. Санони, таъаввузни, Бисмиллаҳни, Фотиҳадан сўнгги Оминни ва таҳмидни хуфя айтиш.\n12. Такбири таҳрима айтаётганида бошни эгмай тик туриш.\n13. Имомнинг такбирлар ва «Самиъаллоҳу лиман ҳамидаҳ»ни жаҳран айтиши.\n14. Қиёмда икки оёқ орасини тўрт бармоқ кенглигида тутиш.\n15. Муқим киши учун бомдод ва пешин намозларида тиволи муфассалдан, аср ва хуфтон намозларида авсати муфассалдан, шом намозида қисари мафассалдан зам сура ўқиш.\nИзоҳ: Хужурот сурасидан Буруж сурасигача тиволи муфассал; Буруж сурасидан Баййина сурасигача авсати муфассал, Баййина сурасидан Қуръони каримнинг охиригача бўлган суралар қисари муфассал дейилади.\nМусофирлар хоҳлаган сурани ўқийверадилар.\n16. Бомдод намозининг иккинчи ракатида биринчи ракатдагидан кўра қисқароқ зам сура ўқиш.\n17. Руку қилаёттанида такбир (Аллоҳу акбар) айтиш.\n18. Рукуда уч марта «Субҳана роббиял ъазим» дейиш.\n19. Рукуда тиззаларини қўллари билан ушламоқ.\n20. Эркакларнинг рукуда тиззаларини бармоқлар орасини очиқ тутган ҳолда, аёлларнинг эса бармоқлар орасини очмай ушлашлари.\n21. Рукуда эркакларнинг тиззаларини тўғри тутишлари (аёллар бироз эгиб турадилар).\n22. Рукуда орқани текис тутиш.\n23. Рукуда бошни тўғри, орқа билан бир текисда тутиш.\n24. Рукудан туриш.\n25. Рукудан тик бўлгач, аъзолар ҳаловат топгунича бироз турмоқ.\n26. Саждага боришда аввал тиззаларни, сўнгра қўлларни, сўнг эса юзни ерга қўйиш.\n27. Саждадан туришда бунинг аксини қилмоқ.\n28. Саждага боришда такбир айтиш.\n29. Саждадан туришда такбир айтиш.\n30. Икки қўлнинг орасига сажда қилмоқ.\n31. Саждада уч марта тасбеҳ (Субҳана роббиял аъла) айтиш.\n32. Саждада эркакларнинг қорнини сонлардан узоқроқ тутишлари.\n33. Саждада эркакларнинг тирсакларни ёнларидан узоқроқ тутишлари.\n34. Эркакларнинг саждада билакларни ердан узоқ тутишлари.\n35. Аёлларнинг саждада қўлларини ёнларига, қоринларини сонларига теккизиб туришлари.\n36. Саждадан бош кўтариш.\n37. Икки сажда орасида ўтирмоқ.\n38. Икки сажда орасидаги ўтиришда қўлларни ташаҳҳуддагидек тиззалар устига қўймоқ.\n39. Икки сажда орасидаги ўтиришда ва ташаҳҳуд ўқишда эркакларнинг чап оёқларини ёйиб, ўнг оёқни бармоқлар учини қиблага қаратиб, тик тутган ҳолда, чап оёқ устига ўтиришлари.\n40. Тўрт ракатли фарз намозларининг учинчи ва тўртинчи ракатларида Фотиҳа сурасини ўқиш.\n41. Қаъдаи охирда Пайғамбаримизга, соллаллоҳу алайҳи ва саллам, салавот айтиш.\n42. Салавотдан сўнг Қуръон ва ҳадис лафзларига ўхшаш жумлалар билан дуо қилиш.\n43. Салом беришда бошни аввал ўнг, кейин чап томонга буриш.\n44. Имомнинг ҳар икки томонга салом бераётганида жамоатни, ҳимоя қилувчи фаришталарни ва солиҳ жинларни ният қилиши.\n45. Иқтидо қилган кишининг, имом ўнг томонда бўлса, ўнгга берган, чапда бўлса, чапга берган, олдида бўлса ҳар икки томонга берган саломида имомни, жамоатдаги биродарларини, ҳимоя килувчи фаришталарни ва солиҳ жинларни ният қилиши.\n46. Ёлғиз намоз ўқиган кишининг саломларда фақат фаришталарни ният қилиши.\n47. Имомнинг иккинчи саломни биринчисига нисбатан пастроқ овозда бериши.\n48. Жамоат саломини имомнинг саломига эргаштириши.\n49. Саломни ўнгдан бошламоқ.\n50. Намозга кеч келган масбуқ кишининг имом намоздан чиқишини (иккинчи саломни ҳам беришини) кутиши.\n*** Намознинг одоблари ***\nЭркакларнинг такбири таҳрима айтишда қўлларини кўйлакнинг енгидан чиқаришлари.\nҚиёмда сажда қиладиган жойга, рукуда оёқ устига, саждада бурунга, қаъдаларда қўкракка ва салом бераётганида елкага қарамоқ.\nИложи борича йўталмасликка ҳаракат қилиш.\nЭснаш келганида оғизни очмаслик.\nМуаззин «Ҳаййа ъалас солаҳ» деганида намозга туриш.\nМуаззин «Қод қоматис солаҳ» деганида имомнинг намозни бошлаши.\n*** Намоз ўқиш тартиби ***\nЭркаклар намозни бошламоқчи бўлсалар дилда уни ўқишни ният қилиб қўлларини енгларидан чиқарган ҳолда, қулоқлар юмшоғигача кўтариш билан бирга «Аллоҳу акбар», деб таҳрима такбирини айтади (бунда такбирдаги «а» товушлари чизилмайди). Сўнг кечиктирмай, қўлларини – ўнг қўлини чап қўлининг устида тутган ҳолда киндигининг остига қўяди. Сўнгра сано тасбеҳини ўқийди:\nСубҳанакаллоҳумма ва биҳамдика ва табарокасмука ва тааъла жаддука ва ла илаҳа ғойрук.\nМаъноси: «Аллоҳим! Сенинг номинг муборакдир. Шон-шарафинг улуғдир. Сендан ўзга илоҳ йўқдир».\nСано доимо намоз бошланаётганида ўқилади. Сўнгра қироат қилиш учун таъаввуз айтилади. Намозга кечикиб келган киши ҳам таъаввуз айтиши лозим. Имом ҳайит намозларида таъаввузни такбирлардан сўнг айтади. Чунки такбирлардан сўнг қироат қилинади. Кейин хуфя «Бисмиллаҳ» айтилади. «Бисмиллаҳ» ҳар ракатда Фотиҳа сурасидан аввал айтилади. Фотиҳа сураси ўқилгач, имом ва муқтадий ичларида «Омин» дейдилар.\nБундан сўнг имом ёки ёлғиз намоз ўқиётган киши бир сура ёки уч қисқа оят ўқийди. Жамоат имом жаҳран ўқиётганида, Фотиҳа сураси тамом бўлгач, яширинча омин дейди. Сўнгра (ҳар бир намозхон) такбир айтиб, аъзолар ҳаловат топган ҳолда, руку қилади.\nРукуда боши билан орқасини бир текис тутади, бармоқлари орасини очган ҳолда тиззаларини ушлайди ва камида уч марта — «Субҳана роббиял ъазим», деб тасбеҳ айтади.\nСўнгра хоҳ имом бўлсин, хоҳ ёлғиз ўқиётган бўлсин, «Самиъаллоҳу лиман ҳамидаҳ», деб рукудан бошини кўтаради ва тик туради. Муқтадий эса, фақатгана «Роббана лакал ҳамд», дейди.\nСўнгра «Аллоҳу акбар» деб саждага боради: аввал тиззасини, сўнгра қўлларини ва юзини, пешонасини ва бурнини икки қўлининг орасига олган ҳолда ерга қўяди: Бу ҳолда қарор топгач, камида уч марта «Субҳана роббиял аъла» - деб тасбеҳ айтади. Саждада қўл ва оёқ бармоқларини қибла томонга йўналтиради, тиқилинч бўлмаган пайтларда қорнини сонларидан, тирсакларини ёнларидан узоқроқ тутади. Аёллар сажда қилаётганида қўлларини ёнларига ёпиштириб, қоринларини сонларига теккизадилар.\nСўнгра «Аллоҳу акбар» деб, бошини саждадан кўтаради ва аъзолар қарор топгунича ўтиради. Икки сажда орасида бармоқлари учини тизза билан тенг ҳолда оёқ устига қўядилар. Кейин яна «Аллоҳу акбар», деб иккинчи саждага борадилар ва ҳудди аввалгидек, камида уч марта тасбеҳ айтадилар. Сўнг яна «Аллоҳу акбар», деб, аввал бошини, сўнг қўлларини, кейин эса тиззаларини кўтарадилар. Тураётиб, ерга таяниш ёки ўтириб олиш мумкин эмас.\nИккинчи ракат ҳам айнан биринчи ракат каби ўқилади. Фақат сано ва таъаввуз айтилмайди.\n*** Қўлни кўтариш суннат бўлган ҳолатлар ***\nБарча намозларни бошлашда.\nВитр намозининг қунут дуоси такбирида.\nҲайит намозининг зиёда такбирларини айтишда.\nҲожилар Каъбани кўрганларида.\nҲажарул Асвадни истилом (ишора) қилиб, қўлларини ўпишда.\nСафо ва Марвага чиқишда.\nАрафот ва Муздалифада вуқуф қилишда.\nМинода биринчи ва ўртанчи ақабаларга тош отиб бўлгач.\nБарча намозлардан сўнг тасбеҳдан аввал дуо қилиш учун қўлларни кўтариш суннатдир.\nИккинчи ракатнинг саждаларидан сўнг намоз ўқиётган киши чап оёғини тўшаб устига ўтиради ва ўнг оёғи бармоқларини қибла томонга йўналган ҳолда тикка қилади. Қўлларни бармоқларини эркин тутиб тиззасининг устига қўяди. Аёллар сонларининг устига ўтириб, оёқларини ўнг томонга чиқарадилар. Сўнгра ташаҳҳуд ўқийдилар. Дастлабки қаъдада ташаҳҳудга ҳеч нарса қўшилмайди. Фарз намозларнинг учинчи ё тўртинчи ракатларида фақат Фотиҳа сурасини ўқийди. Сўнгра руку, сажда қилиб ташаҳҳуд ўқигач, Пайғамбаримизга, соллаллоҳу алайхи ва саллам, салавот айтади. Сўнгра Куръон ва ҳадисдан олинган жумлалар билан дуо қилади. («Роббана атина» ва «Аллоҳуммағфирлий»га ўхшаш). Сўнгра юқорида айтилган тартибда ўзи билан бирга жамоатни ва ҳимоя қилувчи фаришталарни ният қилган ҳолда, аввал ўнгга, кейин чапга «Acсаламу ъалайкум ва роҳматуллоҳ» деб салом беради.\nИмомнинг дуруст бўлиш шартлари;\nИмомга иқтидо қилишнинг саҳиҳ бўлиш шартлари;\nИмомга иқтидо қилиш ҳақида турли масалалар;\nЖамоат намозига бормасликка узр сабаблар;\nИмоматга энг лойиқ киши;\nИмомлик қилиши макруҳ бўлган кишилар;\nИмом намозни битирганидан сўнг муқтадий қилиши керак бўлган амаллар;\nНамозни бузадиган нарсалар;\nНамозни бузмайдиган нарсалар;\nНамоз ўқиётган кишининг олдидан ўтувчилар ҳақида;\nНамоз ўқиётган кишига макруҳ бўлмаган нарсалар;\nНамозни бузиш лозим бўлган ва бўлмаган ҳоллар;\nДругие материалы в этой категории: « Ислом тарихи: ЗАКАРИЁ, ЯҲЁ ВА ИЙСО АЛАЙҲИМУССАЛОМ\tОилада фарзанд тарбияси: ҲАҚЛАРГА РИОЯ ҚИЛИШ: ҚАРИНДОШЛАР, ҚЎШНИ, УСТОЗ ВА ДЎСТ ҲАҚИ »


Болани олдириш | HikmatNuri\nCategory Archives: Болани олдириш\nУшбу категорияда Наслни чеклаш ҳақидаги фатволар билан танишасиз.\nЭрим боламни олдирди …\nСавол: Мен мисрликман ва бир неча йилдан буён Германияда яшайман. Ўртамиздаги биринчи муаммо мен оила қурганимиздан кейин ҳомиладор бўлганимдан кейин бошланди. Буни эшитган эримнинг телбаликдан сочлари тикка бўлди. У, боладан қутилиш учун касалхоналарни қидира бошлади. Ўша пайтда ҳомилам уч ойлик эди. Мен бечора ҳеч нарсадан хабарсиз, чунки тил билмас эдим. Унинг талабига кўра боламни олдирдим. Унинг боламни олдиришдаги ҳужжати шу эдики, болалар кўп харажатларга сабаб бўлар эмиш. Шуни ҳам айтишим керакки, эримнинг бошқа рўзғори ҳам бўлиб, у мендан аввал олмон аёлга уйланган ва ундан битта фарзанди бор. У бола чўчқа гўштини ейди, ароқ ичади ва Ислом ҳақида бирон нарса билмайди. Эрим эса унинг барча истакларини муҳайё қилади. Эрим ҳам ароқ ичади ва одатларининг барчаси европалашган. Мен бу ҳаётдан тўйиб бир неча марта ажралмоқчи бўлдим. Лекин, фойдаси бўлмади. Мен муслима аёлман ва динимни севаман. Айтингларчи, менинг шу киши билан турмушимни давом эттиришим ҳаромми? Мен эрим билан ажрашиб, ўз ватанимга қайтмоқчиман. Шундай қилишим жоизми? Эримнинг мендан фарзанд кўришни хоҳламаслиги тўғрими?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 7725):\nАгар болани олдириш ҳақидаги ҳолат сиз айтганингиздек бўлган бўлса эрингизнинг зурриётни ёқтирмагани ва сизнинг рози бўлганингиз боис ҳар иккингиз ҳам гуноҳкор бўлибсиз. Иккинчидан, агар эрингиз ароқ ичса, чўчқа гўштини еса ва биринчи хотинига едирса ва сиз шу сабабли ажралмоқчи бўлсангиз гуноҳкор бўлмайсиз. Агар эр рози бўлса ва талоқ қўйса, иш тамом. Акси тақдирда, ўртангизни айириш шаръий маҳкаманинг ҳукмига қолади.\nОлти ойлик боламни олдирдим …\nIyun 15, 2011 Hikmat Nuri\tLeave a comment\nСавол: Аввалги эрим бадхулқ бўлиб, ароқ ичар ва менга ёмон муносабатда бўлар эди. Мен ундан бир қиз кўрдим ва иккинчи фарзандимизга ҳомиладор бўлганимда ўртамиздаги алоқа ёмонлаша бошлади. Эрим кунларнинг бирида олдимга келиб қорнимга қаттиқ урди ва мендан қон кела бошлади. Ўша пайтда олти ойлик ҳомиладор эдим. Унинг менга нисбатан ахлоқсизлиги ва ёмон муомаласи туфайли болани тушуриш учун замонавий тиббиёт ва халқ табобатида нима кўрсатилган бўлса ўша дорини истеъмол қилдим ва тақрибан ўн беш кун ўтгач бола тирик туғилди ва ўлди. Аллоҳ таоло устингиздан мукофотлар ёғдирсин, бунинг шаръий ҳукми нима?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 4287):\nАввало, сизнинг бу ишингиз мункар ва Аллоҳга осийликдир. Чунки эрингиз сизга ёмон муомалада бўлганида ҳам, сиз болани тушурмаслигингиз керак эди. Энди қилган ишингиздан кўнгилдан пушаймон бўлиб, Аллоҳга тавба қилинг. Чунки сиз сабаб қилиб кўрсатаётган бадхулқлик, болани олдиришга омил бўла олмайди. Бундай ҳолатда болани олдириш катта гуноҳларнинг каттароқларидан ҳисобланади. Сиз хун пули – дият ва каффорот беришингиз керак. Бу – битта қулни озод қилиш, агар бунга қодир бўлмасангиз кетма–кет икки ой рўза тутиш, демакдир.\nБоқа олмаслик хавфида болани олдириш\nСавол: Бир хотин икки ёки уч ойлик ҳомиладор бўлганида, камбағалликдан қўрқиб боласини олдирди. Унинг бундай қилиши жоизмиди ёки йўқми?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 3710):\nАгар ҳолат айтилганидек кабағалликдан қўрқиб болани олдирилган бўлса, бу – катта гуноҳларнинг каттароғидандир. Чунки бу иш билан Аллоҳ ҳақида ёмон гумонда бўлингандир.\nСПИД (ОИТС) касаллиги билан оғриши мумкин …\nСавол: СПИД (ОИТС) касаллигига чалинишининг катта эҳтимоли бўлган ҳомилани олдиришнинг ҳукми нима?\nИлмий Тадқиқотлар ва Фатво Бериш Доимий Қўмитаси жавоб беради (Фатво № 11848):\nГарчи СПИД касаллигининг вируси билан оғриш эҳтимоли бўлсада, ҳомилани олдириш жоиз эмас. Қўмита мазкур хотин ва унинг эрига Аллоҳ таолодан чиройли гумонда бўлиш, хотинга соғлик тилаш ва уни барча ёмонликлардан асраши учун дуода бўлишни тавсия этади.\nДавоси бўлмаган ногирон болани олдириш\nСавол: Менинг ўғлим анемия (камқонлик) касали билан туғилди. Иккинчи фарзандим туғилганида докторлар менинг фарзандларим мазкур касаллик билан туғилишларини, чунки у касаллик ирсий эканини айтдилар. Мен рағбатим бўлсада, келгуси жигарбандларимга шафқат қилиб, фарзанд кўришдан тўхташга қарор қилдим. Бундан ташқари, у касалликни даволаш учун катта маблағлар сарфи ҳам менинг зиммамдадир. Докторларнинг айтишича, туғма камқонлик касаллигининг аниқ давоси ҳам йўқ эмиш. Саволим шундан иборат: Менинг бу ишим тўғри ва шаръийми ёки йўқми? Аллоҳ устингиздан савоблар ёғдирсин, менга тушунтириб берсангизлар.\nИлмий Тадқиқотлар ва Фатво Бериш Доимий Қўмитаси жавоб беради (Фатво № 21336):\nСиз ишингизни Аллоҳга топшириб, Унга таваккул қилинг. Зурриёт учун ҳаракат қилаверинг. Чунки сабабларни сабаблантирилган нарсаларга таъсири Аллоҳнинг қўлидадир.\nРаис: Абдуллоҳ ибн Абдулазиз Оли Шайх


АҚШ байроғидаги юлдузчалар сони биттага кўпайиши мумкин. Нега?\nАҚШ байроғидаги юлдузчалар сони биттага кўпайиши...\n30.06.2018 00:38 0 2295\nАҚШ таркибига яна битта штат қўшилиш ҳаракатида. Номзод — Пуэрто-Рико ороли. Тегишли қонун лойиҳасини оролликлар вакили Женнифер Гонсалес-Колон АҚШ конгрессига йўллаган. Лойиҳани 37 нафар конгрессмен қўллаб-қувватламоқда, деб ёзмоқда «Экономика сегодня».\nҚонун лойиҳаси киритилишини Женнифер Гонсалес-Колон «тарихий кун» деб ҳисобламоқда.\nЭслатиб ўтамиз, Пуэрто-Рико 1898 йилдан бери АҚШга қарашли ҳудуд саналади. Оролликлар АҚШ фуқаролари сифатида тан олинишади, бироқ улар президент сайловларида қатнаша олмайдилар, когрессда эса биттагина вакиллари бор, холос.\nОролликлар бу йил тўлақонли штатга айланиб, АҚШ таркибига кириш тўғрисида референдум ўтказишганди. Энди бу қарор юқори босқичда ҳал қилиниши керак.\nАҚШ байроғидаги 50 та юлдуз 50 та штатни англатади. Пуэрто-Рико штатга айланса, 51-юлдузга ҳам жой топилади.


Олигархлар қамалишига нима дейсиз?\nЎзбекистонда ном чиқарган бойларнинг бойлиги кўлами ва миқдори ҳақида бирор ердан аниқ маълумот олишнинг имкони йўқлиги боис улар Форбснинг миллиардерлар рўйхатига кирмай келишаëтир.\nСўнгги кунларда Ўзбекистондаги энг шов-шувли воқеалардан бири Тошкентда бир гуруҳ олигархлар - давлат амалдорлари паноҳкорлигида катта бойлик орттирганларнинг ҳибсга олиниши ва уларга нисбатан жиноий иш қўзғатилганидир. Бир неча ҳафтадан бери бу қама-қамалар овозаси ҳамма ерда юрган бўлсада¸ ҳозиргача олигархларнинг қамалиши борасида расмий хабар эълон қилинмади.Шундай бир шароитда оддий халқ бу воқеалардан қанчалик хабардорлигини ўрганиш борасида бир гуруҳ ўзбекистонликлар фикрини ўргандик.\nОзодлик: Кейинги кунларда Ўзбекистонда жуда кўплаб бойлар ëки бошқача айтганда олигархлар ҳибсга олинаяпти. Уларга нибстан жиноий иш очилаяпти. Шу тўғрида эшитдингизми?\n- Йўқ¸ мен эшитмадим.\nОзодлик: Бу ҳақда ҳеч қаерда гапирилмаяптими?\n- Йўқ. Матбуотда мен шунақа гаплар бўлганини эшитганим йўқ.\nОзодлик: Одамлар орасидачи?\n- Одамлар орасида шов-шув бўлиб юрибди¸ лекин матбуотга айтмайди уни.\nОзодлик: Одамлар нима дейишаяпти?\n- Одамлар “Фалонча қўлга тушибди¸ пистонча қўлга тушган эмиш¸ еб кетибди” деб юрибдию¸ лекин аниғини матбуотда айтмаса¸ одам ишона олмайдиямда.\n- Ҳа¸ шунақа бўлаяпти. Бу фактку. Шундай кўриниб турибдику. Кўпчилик қамалиб кетди ҳозир.\n- Нима десам бўлади¸ мана ҳозир Қўқондан жуда кўп бойлар қамалиб кетди. Тошкентдан ҳам кўпчилик қамалаяпти. Бойлар ҳам қамалаяпти¸ коррупция ҳам қамалаяпти. Ҳозир битта бойлар десак нотўғри бўлади. Текшир-текширлар ҳозир кучли кетаяпти. Порахўрлар борми¸ бошқа борми. Ҳозир Ўзбекистон ҳам коррупцияга қарши курашни озгина жадаллаштирди. Судяси борми¸ прокурори борми¸ бошқаси борми. Кимки ноқонуний йўл билан пул топаëтган бўлса¸ ҳаммаси¸ “емоқа қараб қусмоқ бўлади” дейдию¸ шу сингари еганини қусишаяптида. Бунақаларга қарши курашиш керак. Сал бўлса ҳам қолганларининг кўзи очилади деб ўйлайман. Чунки ҳозир Ўзбекистонда порахўрлик ниҳоятда кучайиб кетган. Буларга қарши курашмаса¸ Ўзбекистоннинг келажагига салбий таъсир қилади деган фикрим бор. Чунки булар ниҳоятда ҳаромхўр бўлиб кетган эди.\nОзодлик: Кейинги кунларда Ўзбекистонда жуда кўплаб бойлар ëки бошқача айтганда олигархлар ҳибсга олинаяпти. Шу ҳақда эшитдингизми?\nОзодлик: Бу ҳақда матбуотда¸ одамлар орасида гапирилмаяптими?\n- Бунақани эшитмадик. Кўп вазирларни алмаштирганини биламиз. Матбуотда ўқияпмизда. Бир кунда учта-тўртта вазирни алмаштириб ташлаяпти.\nОзодлик: Бу ҳақда матбуотда ëзилаяпти?\n- Ҳа¸ матбуотда берилаяпти.\n- Кўчада одамлар гапирадию.\n- Одамлар булар бир бирини топшираяпти деб ўйлайди. Конкуренция кучлию. Шунақа деб эшитдим.\nОзодлик: Катта бойларнинг ҳибсга олиниб¸ уларга жиноий иш очилишига сизнинг ўзингизнинг муносабатингиз қанақа?\n- Мен буни ëмон деб ўйлайман. Дунë бўйича бойларга тегмайди. Яхши гапириб¸ бошқа қилиб фойдаланади. Бунисини қамасангиз¸ иккинчиси келиб чиқаверади. Бизларда олигархларни кўчадан эшитмасангиз¸ телевидениеда¸ бошқада информация йўқку. Бизлар ҳаммамиз слух билан биламиз. Уларнинг қанча пули бор¸ бошқа нарсаларидан хабаримиз йўқ. ҳаммаси миш-мишЎзбекистонда. Лекин олигархлар бор. Жуда кўп.\nОзодлик: Бойларнинг қамалиши яхшими ëмонми?\n- Бойларнинг қамалишининг биринчидан яхши томони бор. Иккинчидан шунақалар қамалгандан кейин унақаларнинг таги қуриб¸ булардан мусодара қилинганларни халққа тарқатса яхши. Тарқатмаса¸ бефойда. Катта ўтни олиб ташлаган жойдан тагидан майдаси чиқаверади. Фарқи нима унга.\nОзодлик: Сиз бойларнинг мулкини оддий халққа тарқатсин демоқчисиз?\n- Ҳа. Улар энди бари миллиардер. Жуда катта¸ миллион-миллион доллари бор. Керак бўлса миллиард доллардир у. Чегараси йўқ. Олигарх деган жойи ҳалиги айтгандай рақобатга эга нарсада. Улар ҳам илгариги хон дегандай гап. У кимга керак бўлаяпти билмаймиз. У ҳам кимгадир керак бўлган. Давно билади уни. Бошлаганини ҳам билади¸ бир сўм топганини ҳам билади. Давлат уларни хоҳласа ушлайди¸ хоҳласа қўйиб юборади. Давлатга нимасидир керакдир¸ нимасидир керакмасдир уни ўзлари билади.\n- Давлат арқонни узун ташлаб қўядида¸ кейин йиғиштириб олади¸ деган гаплар бўлади одамларнинг орасида.\nОзодлик: Ким йиғиштириб олади?\n- Давлатда. Кимдир ҳалоллик билан бой бўлган¸ кимдир қалбаки йўллар билан бой бўлган. Ҳалол меҳнат билан бой бўлганларнинг қамалишини оқламасдим.\n- Ҳа¸ эшитдим. Эшитаяпман.\n- К+ дан эшитдим. Сизлардан олдин К+ дан эшитган эдим.\nОзодлик: Бойларнинг қамалишига¸ ҳибсга олинишига сизнинг муносабатингиз қанақа?\nХалқнинг пулини еганда булар. Халқнинг пулини егандан кейин¸ албатта¸ тешиб чиқадида. Тўғри қилади давлат. Ҳалол ишласа тегмасин. Мана биттаси Мирзиëевнинг катта опасининг эри экан. Шунақа бойлар ҳам бор эканку. Нимага уларга тегмайди? Тўрабой ака ўзининг қўлидагиларга ëрдам бериб¸ тўйларини қилиб бераëтган экан. Шунақа одамлар кўпайсин. Қандини ҳам урсин. Энди тозалаш ишлари ҳам кетаяпти. Лекин ноҳақ кетаëтганлари ҳам бор. Ҳалол топаëтгани ҳам бор.\n- Корхоналар йўқ¸ ишсизлик. Халқимиз ўзи қийнала бошлади. Менинг фикрим¸ давлатимиз ҳам уже ўтириб қолди. Энди мана шунақа бойларни талаш бошланадими дейманда.\nОзодлик: Олигархларнинг ҳибсга олиниб¸ жиноий иш очилаëтганига муносабатингиз қандай?\n- Ҳам яхши¸ ҳам ëмон. Яхшилиги шуки¸ ҳаммаси қинғир йўллар билан топилган пуллар. Шу режимнинг яратган фарзанди. Режим шуни ўстирди. Ўзи йўқ қилаяпти. Ëмон томони шуки¸ халқнинг ичида режим шу йўл билан ўзини сақлаб қолади. Вақти-вақти билан қилинаверади бу. 10 йил ўтгандан кейин яна бир қилиши мумкин. Тортиб олиб яна битта пайдо бўлганига топширади. Халққа бориб етмайди. Биринчисидан иккинчисига ўтади холос. Ҳозир олигархларни йўқ қилса¸ яна маълум давр ўтгандан кейин яна шу иш қилинади. Поляк олими Фрейд деганнинг қонуни бор. Аввал мухолифатни йўқ қилади¸ ўз ўзининг нималарини йўқ қилади¸ ўзининг яккаҳокимлигини сақлайди.\nЎзбекистон ичкарисидагилар орасида ўтказилган бу кичик сўровимизда Сиз азиз муштарий ҳам иштирок этишингиз мумкин.\nЎзбекистонда олигархларнинг қамалиши ҳақида Сиз қандай фикрдасиз?


Kitob.uz - Bolalar kutubxonasi, —амиғ јбдуллаев\nћусаввир —амиғ јбдуллаев «”руш Қаҳрамони» унвони, °збекистон халқ рассоми» унвони, бир неча орден ва медаллар соҳиби. —.јбдуллаев портрет, манзара, натюрморт жанрларида ва тарихий мавзуларда жуда к¢п ранг-баранг асарлар ¤ратган. °збекистон ƒавлат санъати музейи директори б¢лган.\nћусаввир, «”руш Қаҳрамони» —амиғ јбдуллаев 1917 йилда “ошкентда туғилган.\n1933—1938 йилларда “ошкент тасвирий санъат техникумига, 1955—1961 йилларда “ошкент театр ва рассомлик санъати институтида °збекистон халқ рассомлари ќ .“атевос¤н, ¬.».”фимцев ва “атаристон халқ рассоми Ѕ.».”рманча каби педагоглардан таълим олди.\n1938 йил 22 сент¤брда ҳарбий хизматга чақирилиб, »ккинчи ∆аҳон урушининг бошидан охиригача ”краина, Ўимолий авказ ва Қримдаги жангларда, —апун тоғини олишда, —евастополни озод этишда қатнашди. “амань ва ерчь ¤рим оролларида к¢рсатган жасорати учун 1944 йил 22 сент¤брда «”руш Қаҳрамони» унвони билан мукофотланди.\n”рушдан қайтгач эса, 1945—1955 йилларда °збекистон –ассомлар уюшмаси раиси, 1955 йилдан 1991 йилгача °збекистон ƒавлат санъати музейи директори вазифаларида ишлади.\n—. јбдуллаев ижоди жуда эрта, у тасвирий санъат техникумида ¢қиб юрган даврларда бошланган эди.\n1938 йилда «®ш скрипкачи» номли биринчи асари билан °збекистои –ассомлар уюшмаси ташкил қилган бадиий танловда қатнашди, с¢нг «√енерал —обир –аҳимов портрети»(1945), «Қаҳрамонлик»(1947), «–ассом онасининг портрети» (1951) каби асарларини ¤ратди. «–езида портрети»(1954), « итоб к¢тарган қиз портрети» (1957), «йигит портрети» (1956) каби асарларида эса чизилаЄтган кишисининг фақат ташқи қиЄфасинн ¢хшатишга-гина эмас, балки унинг характерини Єритишга алоҳида эътибор берди.\n«Қайрағоч» (1956), «Ҳовли» (1956), « олхоз ҳовлиси» (1957) каби манзара асарлари унипг табиат манзаралари ва жойларнинг жонли тасвирини беришда биринчи қадамлари б¢лди. ярим асрдан зиЄд муддатдаги ижодида портрет, манзара, натюрморт жанрларида ва тарихий мавзуларда жуда к¢п ранг-баранг асарлар ¤ратди.\n1958 йилда рассом X. —иддиқов билан ижодий ҳамкорликда 1919 йиллардаги фожиали воқеаларга бағишланган йирик полотносини чизди. Ѕу асарда воқеанинг мураккаблиги ишончли к¢рсатилган. јсосий қаҳрамонларга берилган тавсифномалар эса ҳаққоний ва Єрқин чиққан. ”нинг тарихий мавзуга бағишланган «ƒ¢стлик» асари ҳам ниҳо¤тда жозибали.\n–ассом 70—80-йилларда ҳарбий ватанпарварлик мавзусида портретлар сери¤сини ¤ратди. Ѕу жиҳатдан унинг полковник Қосимов, генерал лейтенантлар ‘. Ќорх¢жаев, Ѕ. —ирожиддинов, —. ќхунжонов, генерал полковник ≈.Ѕелоножка, уруш қаҳрамонлари ‘.ћатвеев, Ѕ.Ёргашев, Ў.”маровларга бағишланган ва «¬етеранлар учрашуви» портретлари ибратлидир. «’отира» (1985) асарида эса Қрим манзаралари тасвирида ¢з портретини ҳам ¤ратди.\nѕортрет ва графика жанрларида ҳам самарали ижод этиб, қатоо Єрқин ва жозибали асарлар ижод этди. ”лар орасида Ў. –ашидов (1987), ћухтор јшрафий (1985), халқ устаси Ҳайдаров (1957), уста ћурод (1962), соҳибкор –изамат ћусамуҳамедов (1982), академик ¬. «оҳидов (1980), °збекистон халқ артисти Ќ. Ҳошимов (1985), табиб ва ношир ”. —оипов (1991), меҳнат қаҳрамонлари јбзалов, —индоров, ∆. ¢чиевларга бағишланган асарлари диққатга сазовордир.\n«Қрим манзаралари» туркумида рассом 1986 йилда «Ёрта баҳор», «Ѕухта», «√урзефдаги тун», «„ехов уйи» каби асарларини ¤ратдики, уруш йилларидан хотира сифатида чизилган бу лирик манзаралар катта к¢таринки руҳга, Єрқин жозибага эга. –ассом ижотида натюрморт жанри ҳам ¢зига хос ¢рин тутади.\nЅу жанрда ¤ратган «Ћолалар олма билан» (1978), «Ќозик гуллар» (1981), «—ирень апельсинлар билан», «Ќаъматак» (1984), «√уллар ва анорлар» (1984), «—ирень ва мевалар» (1986), «√ладиолос мевалар билан» (1991) ва бошқа натюрмортлар алоҳида ажралиб туради.\n—. јбдуллаев ¢з асарлари билан бир неча маротаба ’алқаро к¢ргазмаларда қатнашди. јсарлари ћонголи¤, ¬ьетнам, япони¤, ‘инл¤нди¤, уба, ќлмони¤ каби мамлакатларда ва 1978 йилда раснодар ¢лкасида, 1982 йнлда ялтада, 1977 ва 1995 йилларда “ошкент ва јнгренда ва бошқа шаҳарларда намойиш этилди.\n”нга 1967 йилда «°збекистон халқ рассоми» унвони берилди. Ўунингдек, бир неча орден ва медаллар соҳиби ҳамдир. —амиғ јбдуллаев 1998 йилда “ошкент шаҳрида вафот этди.\nNavoiydan ToСychiyeva Mehruza\nQarshidan Dilfuza XoСjamshukurova\nToshkent shahar 273-maktabdan NigСmatova Muhlisa


Президент озиқ-овқат маҳсулотлари етиштиришни кўпайтириш бўйича топшириқлар берди\n15:23 / 15.04.2022\nШавкат Мирзиёев 15 апрель куни озиқ-овқат маҳсулотлари ишлаб чиқаришни кўпайтириш орқали бозорларда нарх-наво барқарорлигини таъминлаш ҳамда бизнесни қўллаб-қувватлаш бўйича қўшимча шароитлар яратиш бўйича видеоселектор ўтказди.\nХусусан, март ойида дунё бўйича озиқ-овқат нархлари 2021 йилнинг мос даврига нисбатан 34 фоизга ошди. Айниқса, йил бошидан жаҳон бозорларида буғдой нархи – 20 фоиз, маккажўхори – 19 фоиз, озуқа донлари – 20 фоиз ва ўсимлик ёғи – 23 фоизга кўтарилди.\nЙиғилишда мавжуд ер ресурсларидан самарали фойдаланиб, 2022 йилда 7,7 млн тонна буғдой ҳамда 23 млн тонна мева-сабзавот етиштириб, 1,5 млрд доллар экспортни таъминлаш зарурлиги таъкидланди.\nОзиқ-овқат маҳсулотларини кўпайтириш учун янги қўшилаётган 300 минг гектардан зиёд ер майдонларидан самарали фойдаланиш зарур.\n«Ҳозирги кунда 80 минг гектар пахта ва ғалла майдонлари қисқартирилиб, 254 минг нафар аҳолига очиқ танлов асосида берилди.\nБу – озиқ овқат етиштириш учун ҳар бир туманда қўшимча 500 гектар экин майдони, дегани.\nБу ислоҳотни ўз вақтида ва тўғри бошлаганимизни ҳаётнинг ўзи кўрсатмоқда. Шунинг учун бу ерлар фақат ва фақат озиқ-овқат маҳсулотлари етиштириш учун база бўлиши шарт», деди президент.\nМутасаддиларга икки ҳафта муддатда:\nҳосилдор уруғ навларини жойларга етказиб, дала ярмаркаларини ўтказиш;\nер майдонларида «бир контур – бир маҳсулот» тамойили асосида экинлар экишни ташкил қилиш;\nмаҳсулотни кафолатли харид қилиш бўйича шартномалар тузиш ишларини жадал ташкил қилиш топширилди.\nДавлат раҳбари вақт жуда кам қолгани, деҳқончиликда баҳорнинг ҳар бир куни, ҳар бир соати муҳимлигини таъкидлади. Деҳқон ва фермерларни энг кўп қийнайдиган масалалар санаб ўтилди:\nҳосилдор ва ишончли уруғ ва кўчат навларининг камлиги,\nпешона тери эвазига етиштирилган маҳсулот кафолатли харид қилинмаслиги.\nўз ҳудудидаги сув омборлари атрофидаги янги ерларнинг харитасини тузиш;\nерларни контурларга ажратиб, уларга ирригация тармоғини лойиҳалаш;\nушбу майдонларда озиқ-овқат ва озуқа экинларини экишга тайёр инвесторларни жалб қилиш бўйича лойиҳа тўпламларини тайёрлаш топширилди.\n«Лекин барча ҳудудларда ҳам ишлар аҳволини қониқарли деб бўлмайди. Андижон, Бухоро, Наманган, Самарқанд, Сурхондарё, Сирдарё ва Хоразмда суст кетяпти», деди президент.\nҚишлоқ хўжалиги вазирлигига ҳокимликлар билан бирга бир ҳафта муддатда 135 минг гектар оборотдан чиққан ерларни ўзлаштириш ва уларда озиқ-овқат маҳсулотларини жойлаштириш ишларини бошлаш вазифаси қўйилди.\nУшбу тадбирларни амалга ошириш учун республика бюджетидан 170 миллиард сўм ажратилади.\nТоморқа хўжаликларидан самарали фойдаланиш масаласига тўхталар экан, президент Фарғона, Наманган, Андижон ва Самарқанддан 600 нафар тажрибали томорқа эгалари Қорақалпоғистон, Бухоро, Қашқадарё, Навоий, Сирдарё, Хоразм ва Тошкент вилоятига бориб, 1,5 мингта маҳаллада аҳоли томорқаларида экинларни тўғри экишни ўргатаётганини мисол қилиб келтирди.\nБу тажрибани 2,5 мингта маҳаллада жорий этиши вазифаси қўйилди.


Эрон журналистни озод қилди\n14 май 2021, Тошкент вақти: 23:49\nРухшонанинг Эрон қамоғидан озод этилишини унинг ота-онаси каби интизор кутганлар йўқ бўлса керак.\nАсли эронлик америка журналисти Рухшона Собирий Эрон аппеляция суди қарори билан озодликка чиқарилди. Аввалига 8 йилга қамоққа ҳукм этилган мухбир эндиликда икки йиллик шартли жазога тортилди.\nАсли эронлик америка журналисти Рухшона Собирий 11 май куни озодликка чиқарилди ва эндиликда у исталган паллада мамлакатни тарк этиши мумкин.\n10 май куни Эрон аппеляция суди журналистнинг ҳимоячилари киритган шикоят аризасини кўриб чиқди. 11 май куни эса шартли жазо билан журналистни озод қилиш ҳукмини ўқиди.\nБироқ, 32 ёшли журналистга 5 йил давомида Эрондан туриб, хорижга репортаж узатиш таъқиқланди. Бу ҳақда унинг икки адвокатидан бири Солиҳ Некбахт шундай маълум қилди:\n- Бу ҳукм Эрон ва АҚШ ўртасида душманлик кайфияти мавжудлигига исбот шарт эмаслигидан далолат бермоқда. Демак, Собирийнинг айбланиши душман давлат билан ишлаш қабул қилинмаслигини англатади. Собирийнинг фаолияти Эрон жиноят кодексининг 505 моддасига биноан Эрон миллий хавфсизлигига таҳдид, деб топилди ва унга икки йиллик шартли жазо берилди, деди америка журналисти Рухшона Собирийнинг адвокати.\nРухшона Собирийнинг ҳибсга олингани ва дастлабки ҳукмга кўра, унга 8 йиллик қамоқ жазоси берилгани халқаро ҳамжамият томонидан катта норозилик билан қарши олинган эди. Эндиликда аппеляция суди журналистни тўла оқламагани ҳам унинг ҳимоячиларини норози қилмоқда.\nБироқ журналистнинг яқинлари, жумладан, унинг отаси Ризо Собирий қизининг озодликка чиқарилганидан бениҳоя хурсандлигини яширмади.\n-Унинг аҳволи жуда яхши ва биз шундай хотимадан жуда бахтиёрмиз, деди америка журналисти Рухшона Собирийнинг отаси.\nЖурналистнинг озод этилганини қатор халқаро ташкилотлар, жумладан, “Чегара билмас мухбирлар” ташкилоти ҳам олқишламоқда. Бироқ, ташкилотнинг матбуот котиби Ризо Моиний бу воқеа эркин матбуот Эронда қанчалик даҳшатли тўсиқлар дуч келаётганидан дарак беради, деб ҳисоблайди.\n- Воқеа бу давлатда журналистлар эркинлигини савол остига қўймоқда. Бу эса биринчи бор содир бўлаётгани йўқ. Айни айблов билан бир неча эронлик журналист қамоққа олинган. Биз Собирий устидан ўқилган сўнгги ҳукмни маъқулламаймиз. Аммо, унинг озод этилганидан ҳурсандмиз ва бошқа журналистлар ҳам озод қилинишига умид билдирамиз”, деди “Чегара билмас мухбирлар” ташкилоти вакили.\n“Чегара билмас мухбирлар” ташкилоти матбуот котиби Ризо Моинийга кўра, Собирий халқаро ҳамжамият босими остида озод этилган.\nЖурналистнинг озод этилгани юзасидан муносабат билдирган АҚШ давлат котиби Ҳиллари Клинтон, жумладан, шундай деди:\n- Рухшона Собирий қамоқдан озод қилинди. Ҳозир у ўз оиласи билан ва тез кунларда АҚШ га қайтади. Ойдинки, унга қўйилган айбловларнинг бекор қилиниши устида ишни давом эттирамиз. Аммо, биз унинг озод этилганидан жуда руҳландик ва унга, унинг яқинларига энг яхши тилакларни билдириб қоламиз, деди АҚШ давлат котиби.\nЭслатамиз, икки давлат — Эрон ва АҚШ фуқаролилига эга бўлган журналист Рухшона Собирий 2003 йилдан буён Эрондан туриб, хориж матбуотига ишлаётган мустақил мухбир эди.\nУ январ ойида жазога тортилди. Унга Эрон Ислом республикасида ноқонуний фаолият ҳисобланган — спиртли ичимлик сотиб олиш ва аккредитация муддати тугаганига қарамасдан, Эрондан туриб хориж ахборот воситаларига ахборот узатганлик айбловлари қўйилган эди. Кейинчалик эса унга АҚШ фойдасига жосуслик қилганлик айби ҳам қўйилди.


Илон Маск Tesla раҳбариятидан мукофот сифатида 706 млн долларлик акция олди\nАмерикалик тадбиркор Илон Маск Tesla бош директори мажбуриятларини муваффақиятли адо этаётгани учун компания раҳбариятидан мукофот сифатида 706 млн долларлик акция олди.\nМаскга бундай мўмай мукофот топширилишига Tesla’нинг бозор нархи ярим йил ичида 100 млрд доллардан ошгани сабаб бўлган. Бу эса тадбиркорга компаниянинг 1,69 млнта акциясини олишга имкон берган. Тадбиркор ушбу акциялар ҳозирда биржада 768 доллардан сотилаётган вақтда уларни 350 доллардан сотиб олиши ва шу тариқа, ўртадаги фарқдан 706 млн доллардан кўпроқ ишлаб олиши мумкин. Бироқ компаниянинг охирги ҳисоботида бош директор акцияларни яқин 5 йилда сота олмаслиги кўрсатилган.\nМаълум қилинишича, Маск 2018 йил январдан бери маош ёки пул кўринишида бонуслар олмайди. Бунинг ўрнига компания директорлар кенгаши тадбиркор билан унга акциялар билан ҳақ тўлаш тизими бўйича келишиб олган.\nБу келишув Маскга компания муайян кўрсаткичларга эришиши шарти билан 20,3 млн та акцияга 12 та опцион тўлашни кўзда тутади. Бу мукофотларнинг умумий суммаси ҳозирда 50 млрд долларга баҳоланади. Маскга айни вақтда компаниянинг 26,4 млрд долларлик акциялари тегишли.\n29 апрелда Tesla қаторасига учинчи муваффақиятли чорак ҳақида ҳисобот берди. Компаниянинг январдан мартгача тушуми 5,99 млрд долларни, соф даромади 16 млн долларни ташкил қилган.


“Юксалиш” умуммиллий ҳаракати ташкил этилади\n18 Янв 2019 1930\nҲаракатлар стратегиясини «Фаол инвестициялар ва ижтимоий ривожланиш йили»да амалга оширишга оид Давлат дастури қабул қилинди.\nУнда давлат ва жамият қурилиши тизимини такомиллаштириш, қонун устуворлигини таъминлаш ва суд-ҳуқуқ тизимини янада ислоҳ қилиш, иқтисодиётни ривожлантириш ва инвестицияларни фаол жалб этиш, ижтимоий сектор ва хавфсизликни мустаҳкамлаш назарда тутилган.\nЎзбекистон Республикаси Президенти ҳузуридаги Эксперт кенгаши ташкил этилади. Бу бўғин мутахассислари соҳаларни ривожлантиришнинг долзарб масалалари, жумладан, инвестицияларни жалб этиш юзасидан таклифлар ишлаб чиқади ва ғоялар беради. Кенгаш таркиби ва Низоми икки ой ичида тасдиқланади, масъуллар - Вазирлар Маҳкамаси ва Ўзбекистон Республикаси Президенти ҳузуридаги Лойиҳа бошқаруви миллий агентлиги.\n2019 йил 1 июнга қадар ўрта муддатли истиқболдаги инвестиция сиёсати стратегияси ишлаб чиқилади.\nЭълон қилинган капитали 1 миллиард АҚШ доллари миқдорида бўлган яна бир янги Ўзбекистон Республикасининг тўғридан-тўғри инвестициялар жамғармаситашкил этилади.\n2019 йил 1 мартдан бошлаб хорижий инвестициялар иштирокидаги корхоналарнинг таъсисчилари ва уларнинг оила аъзолари учун муддатини мамлакатдан чиқмасдан узайтириш имконияти бўлган, амал қилиш муддати уч йилни ташкил қиладиган «инвестиция визаси»жорий этилади.\nЎзбекистон Республикаси Президенти Администрацияси бошқарув ходимларининг вакант лавозимларини қисқартириш ҳисобидан 5 та штат бирлигидан иборат Халқаро рейтинглар билан ишлаш ва «Электрон ҳукумат» тизимини жорий этиш ишларини мувофиқлаштириш шўъбасини ташкил этиш белгиланган.\n«Юксалиш» умуммиллий ҳаракатини ташкил этишга қарор қилинди.У халқ ва бизнес ҳамжамияти билан очиқ мулоқотни йўлга қўйиш, давлат ҳокимияти ва бошқаруви органлари, нодавлат нотижорат ташкилотлар ва фуқаролик жамиятининг бошқа институтлари билан ҳамкорлик учун масъул. Ҳаракат Олий Мажлиси палаталари, Ўзбекистон Республикаси Президенти Администрацияси ва Вазирлар Маҳкамасига таҳлилий ахборот ва таклифлар киритиб боради.


Жанубий Корея президенти Путин билан учрашиш учун Россияга келмоқда. КХДР масаласи кўтариладими?\n10:01 / 01.09.2017\nЖанубий Корея президенти Мун Чжэ Ин келаси ҳафта Россияга ташриф буюради ва ушбу давлат раҳбари Владимир Путин билан Шарқий иқтисодий форум доирасида учрашув ўтказади. Бу ҳақда «Рёнхап» агентлиги жанубий кореяликлар президенти маъмуриятидаги вакилга асосан хабар бермоқда.\n«Президент 6 сентябрда келганидан сўнг, унинг кун тартибида кўплаб муҳим режалар бўлади. Жумладан, президент Путин билан икки томонлама ва кенгайтирилган музокаралар, қўшма матбуот анжумани ва икки томонлама муҳим келишувларни имзолаш маросими бўлиб ўтади», - дея хабар берди у.\nТашриф чоғида КХДР масаласи кўтарилиши борасида ҳеч қандай маълумот берилмаган.\nАввалроқ АҚШ ва Жанубий Корея КХДР ракета учирганига жавобан қўшма машқлар ўтказганди.\nРоссия КХДР Жанубий Корея Мун Чжэ Ин


Дайверларнинг ноёб сувости топилмалари (фотожамланма)\n22:26 / 04.06.2017\nКоинотнинг сирли томонлари кўп, албатта, лекин Ернинг ҳам ўрганилмаган қирралари талайгина. Қалин тропик ўрмонлар, хавфли тоғ чўққилари ва Антарктика тундраларининг катта қисмидан ташқари Ернинг жуда катта қисми сув билан қопланган. У ерда бизни нималар кутаётганини билиб бўлмайди. Don't Panic сувнинг чуқур жойларига шўнғувчи дайверларнинг ноёб топилмалари ҳақида маълумот берди.\n2010 йилда дайверлар гуруҳи Болтиқ денгизига шўнғишди. Тадқиқотлар Иккинчи жаҳон урушида уриб туширилган самолётни излашаётган эди, тасодифан ҳақиқий арвоҳ-кемага дуч келишди. Таҳлилларга ишонадиган бўлсак, у XVII асрда қурилган бўлиб, ҳолландларга тегишли бўлган. Бироқ ҳолланд кемасининг бу ерда нима қилаётгани ва қандай қилиб чўкиб кетганги мутлақо номаълум.\nҲераклион - ғарқ бўлган шаҳар\n2000 йилда Франк Годдио томонидан топилган Ҳераклион (иккинчи номи - Тонис) Мисрнинг Ўрта ер денгизи қирғоғида, Искандария шимолида жойлашган. Шаҳар узоқ вақт афсонавий ҳисобланган, чунки тахминан 1200 йил илгари сув остида қолган бўлган. Ғаввослар сув тубидан ҳақиқатда ноёб артефактлар - олтин тангалар, тош ҳайкаллар, бронза табличкалар ва 60 та кемани олиб чиқишган. Кемалар қандай чўкиши мумкин? Нима учун маҳаллий аҳоли улардан фойдаланмаган? Жавобдан кўра саволлар кўп бу борада.\nКўркам дарахтлар Мексикадаги ғор тубидаги ҳақиқий сувости дарёсининг қирғоқларини ўраб олган. Гап шундаки, дарё суви атрофдагига қараганда анча зич эди. Қора денгиз ва Амазонка ҳавзасида ҳам шундай дарёлар бор.\nЧуқурликда антропоген иншоотлар қуришга яна бир мисол. Тўғри бурчакли оҳактош жинсларнинг шаклланиши бугунги кунда Бимини-роуд номи билан машҳур. 1978 йилда олимлар плиталарнинг радиоуглевод таҳлилини ўтказишди, бунинг натижасида уларнинг 3500 йиллик тарихга эга экани аниқланди. Эҳтимол, Бимини-роуд бу бор-йўғи табиатнинг ғаройиб ўйинидир, бироқ бошқа версия ҳам бор. Тадқиқотчилар Мэнсон Валентин, Жак Майоль ва Роберт Ангов (тошлар 1958 йилда айнан улар томонидан топилган) эса Аталантида билан юзма-юз келганларини тахмин қилишган.\n1987 йилда Кихачиро Аратаке исмли дайвер Япониянинг жанубий қирғоғи ҳудудида акулаларни излаб сув остига тушган. Дайвер йиртқич балиқлар ўрнига антропоген келиб чиқишга эга улуғвор монолит плиталарга дуч келган. Бугунги кунда Рюкюс Университетининг тадқиқотчилар гуруҳи сув тубидаги монументни ўрганиш билан шуғулланмоқда. Гуруҳ раҳбари Масааки Кимура бир неча дадил тахминларни илгари сурган, уларга кўра, Йонагуни ярим миллион йил илгари қурилган. Бироқ ким томонидан?\nБолтиқ денгизи аномалияси\n"Болтиқ денгизи аномалияси" 2011 йилда Швециянинг Ocean X жамоаси томонидан кашф қилинган. Асосий доиранинг ичида чуқурликка олиб тушувчи зинага ўхшаш нимадир бор. Олимлар ҳануз бунинг мантиқий изоҳини топишга ҳаракат қилишади, бироқ тахминларнинг ҳеч бири ўз тасдиғини топмади.\n"Арслон шаҳри" номи билан машҳур Ши Ченг қачонлардир Хитойнинг Чжэцзян провинциясининг сиёсат ва савдо маркази бўлган. Бироқ 1959 йилда Хитойнинг ўсиши ва модернизацияга уринишлар ҳукуматнинг бу ҳудудга гидроэлектр станцияси кераклигига доир қарорига сабаб бўлган. Натижада сунъий кўл шаҳарни босиб қолган. Шуниси ажабланарлики, 58 йилда Арслон шаҳрига оид барча маълумотлар йўқолган эди, яқинда эса маҳаллий дайверлар сув остидаги маҳобатли вайроналарга дуч келишди.


Зиёрат қилиш одоби – Islom Nuri\nЗиёрат қилиш одоби\nМуҳаббатни оширадиган ва дўстликни мустаҳкамлайдиган сабаблардан бири байрамларда, дам олиш кунларида табриклаш баҳонаси билан, сафарга бормоқчи бўлганда ёки сафардан келганда, касал бўлганда ўзаро бир-бирини зиёрат қилиб туришдир.\nЗиёрат қилишнинг риоя қилиниши керак бўлган одоблари бор.\n1. Зиёрат қилиш учун муносиб вақт танлагин. Бу ухлаш, овқатланиш ёки бошқа нарса билан машғул бўлинадиган вақт бўлмасин.\n2. Агар зиёрат учун маълум вақт таъйин қилинган бўлса, унга риоя қил. Ундан эрта ҳам, кеч ҳам борма.\n3. Агар бирон уйга кирмоқчи бўлсанг, уй эгасидан рухсат сўра. Гарчи уй эгаси сенга энг яқин киши бўлса ҳам. Чунки ривоятларда келганки:\nБир киши Расулуллоҳ соллаллоҳу алайҳи ва салламдан:\n– Онамнинг олдига кириш учун ҳам изн сўрайманми?- деб сўради. Набий\nсоллаллоҳу алайҳи ва саллам:\n– Ҳа!- деб жавоб бердилар.\n– Мен онамга хизмат қиламан. Нима, мен ҳар сафар онамнинг олдига киришимга\nрухсат сўрайманми?- деди.\n– Онангни яланғоч ҳолатда кўришни истайсанми?- дедилар набий соллаллоҳу\nалайҳи ва саллам.\n– Йўқ!- деди у.\n– Ундай бўлса, руҳсат сўраб кир!- дедилар.\nАгар уйда ҳеч ким бўлмаса ёки уйдагилар киришга рухсат беришмаса Пайғамбар\nсоллаллоҳу алайҳи ва салламнинг ушбу сўзларига амал қилган ҳолингда қайтиб\n“Агар сизлардан биронтангиз уй эгасидан уч марта киришга руҳсат сўраса ва\nунга руҳсат бермаса, қайтиб кетсин”.\n4. Уйга кираётганингдан сени қарши олаётган кишига салом бер.\n“Эй мўминлар, ўз уйларингиздан бошқа уйларга то руҳсат\nсўрамагунингизгача ва эгаларига салом бермагунингизгача кирмангиз. Мана шу\nсизлар учун яхшироқдир. Шояд эслатма-ибрат олсангизлар. Энди агар у (уйларда)\nҳеч кимни топмасангизлар, у ҳолда то сизларга рухсат берилмагунгача у (уйларга)\nкирмангиз! Агар сизларга “қайтинглар!” дейилса, (яъни киришга рухсат\nберишмаса), қайтиб кетинглар! Шу сизлар учун энг тоза (йўлдир). Аллоҳ қилаётган\nамалларингизни билувчидир.” (Нур сураси: 27,28)\n5. Уйга кираётганингда йўлингда сенга дуч келган нарсалардан кўзингни ерга қаратиб ўтгин. Ўтирган пайтингда уй жиҳозлари ёки деразаларига кўп қарама. Шунингдек ўзингга лойиқ жойда ўтир.\n6. Гапираётганингда ўрта овоз билан гапир. Фойдали сўзлар билан чеклан.\n7. Узоқ ўтирма. Чунки уй эгасининг бошқалар билан ҳам ваъдаси ёки унинг қиладиган ишлари бордир.\n8. Касал кўришга борганингда ҳам узоқ ўтирма ёки кўп гапириб уни қийнаб қўйма. Унинг олдида фақат уни хурсанд қиладиган ва хотиржам қиладиган сўзларни гапир.\n9. Ўзингдан зериктириб, малоллантирадиган даражада кўп зиёрат қилма. Ёки бутунлай алоқани узиб қўядиган даражада зиёратни камайтириб юборма.\n10. Сени зиёрат қилишга келган кишининг юзига очиқ табассумли бўл. Унинг олдига меҳмонларга қўйиладиган нарсалардан қўй ва кетаётганида уни эшиккача кузатиб қўй.\n11. Зиммангдаги вазифани бажарган ҳолда ва орадаги дўстликни сақлаб қолиш\nучун сени зиёрат қилган кишини сен ҳам зиёрат қил.


Агент: Элдор "Ростов"га ўтишдан олдин рус тилини яхши билмасди\n13 октябрь, 2020, 20:44\nУ рус тилини яхши билмасди.\nЭлдорнинг агенти Қаҳҳор Мўминов унинг “Бунёдкор”дан “Ростов”га ўтишида амакиси Илҳом Шомуродов катта роль ўйнагани ҳақида айтиб берди.\n“Элдор биринчи учрашувга дадаси ва амакиси Илҳом билан ташриф буюрди. Асосан амакиси билан гаплашдик, чунки у рус тилини яхши биларди. Элдор эса ҳозиргидан анча ёмон гапирарди. Отаси эса умуман тилни билмасди”, - деди агент.


ЗАКОТ ҚАНДАЙ ИБОДАТ? - Mehrob.uz\naccess_time12-июнь 2017, 18:28 visibility1270\n"Закот" сўзи луғатда "поклик" ва "ўсиш" деган маъноларни англатади. Закот берган кишининг моли покланади. Қачон закотини берса, покланади, бўлмаса йўқ. Закоти берилган молга барака киради, кўпайиб, ўсади.\nШаръий истилоҳда "Закот - махсус молдан махсус жузни махсус шахсга Аллоҳнинг розилиги учун шариатда тайин қилингандек мулк қилиб беришдир".\n"Махсус мол" - нисобга етган мол демакдир. "Махсус жуз" - закот берувчининг мулкидан ажратиладиган миқдордир. Мисол учун, бир кишига "Ушбу уйда бир йил ўтириб туришинг сенга закот", деб бўлмайди. "Махсус шахс" деганда закот олишга ҳақли бўлган шахс назарда тутилган. "Аллоҳнинг розилиги учун" жумласи эса закотнинг ибодат нияти билан берилиши кераклигини англатади. "Шариат тайин қилган" деганда закот чиқариш миқдори шариатда кўрсатилган миқдорда тўғри келиши кераклиги назарда тутилади. Озгина садақа бериб, "шу закот" деб бўлмайди. "Мулк қилиб бериш" деган жумладан эса "ўша берилаётган мол уни олувчига мулк бўлмагунича закот бўлмайди" деган маъно англанади.\nҚуръони Каримда закотнинг фарзлиги ва унинг фазилатлари ҳақида бир неча ояти карималар нозил бўлган. Қуръони Каримда "закот" сўзи ўттиз мартдан ортиқ келган бўлса, шундан йигирма еттитасида у намоз билан бирга зикр қилинган.\n"Намозни тўкис адо этинглар, закот беринглар ва Расулга итоат қилинглар. Шоядки, раҳм қилинсангиз" (Нур сураси, 56-оят).\n"Набий соллаллоҳу алайҳи васаллам: "Молингнинг закотини адо қилган бўлсанг, батаҳқиқ, зиммангдаги(бурч)ни бажарибсан", дедилар".


АНЪАНАВИЙ «САЛОМАТЛИК СПАРТАКИАДАСИ» БЎЛИБ ЎТДИ – Сирдарё вилояти касаба уюшмалари ташкилотлари бирлашмаси Кенгаши\nАНЪАНАВИЙ «САЛОМАТЛИК СПАРТАКИАДАСИ» БЎЛИБ ЎТДИ\n02.05.2016 04.05.2016 sirdaryo\nТаълим, фан ва маданият ходимлари касаба уюшмаси Гулистон шаҳар Кенгаши томонидан тизимга тегишли ташкилотлар ходимлари ўртасида «Саломатлик спартакиадаси» турнири ташкил этилди.\nГулистон шаҳар Марказий ўйингоҳи спорт мажмуасида бўлиб ўтган очилиш маросимида шаҳар кенгаши раиси касаба уюшмалари томонидан меҳнаткашларнинг спортга қизиқиши ортиши ва мунтазам шуғулланиши учун шарт- шароит яратишга алоҳида эътибор қаратилаётганини таъкидлади. Шунингдек, фаоллик борасида фикр билдириб спартакиадада 21 ташкилотнинг ҳар биридан 16 нафардан иштирокчилар жам бўлишганини эътироф этди.\nСпортнинг волейбол, стритбол, стол тенниси, шахмат, шашка турлари бўйича эркак ва аёллар ўзаро куч синашдилар.\nЖамоавий баҳсларда спортнинг Волейбол турида 15-умумтаълим мактаби жамоаси, Стритбол турида 2- умумтаълим мактаби жамоалари 1- ўринни эгаллашди.\nСтол тенниси турида аёллар ўртасида 9- умумтаълим мактаби вакили Камола Тўлаганова, эркаклар баҳсида 14- умумтаълим мактаби вакили Азиз Низомовларнинг қўли баланд келди.\nҚизиқарли кечган шахмат баҳсларида 13 – умумтаълим мактаби ходимлари Шаҳноза Боймуродова ҳамда Исомурод Сулаймоновлар рақибларни мот қилишиб 1-ўрин соҳиби бўлишди. Мароқли Шашка юришларида Гавҳар Мирзааҳмедова (15-мактаб) ва Зокир Маъмуров (12-мактаб)лар биринчи деб топилдилар.\nҒолибларга таълим, фан ва маданият ходимлари касаба уюшмаси Гулистон шаҳар Кенгашининг эсдалик совғалари ва дипломлари берилди.\n← МУРОЖААТЛАР БЎЙИЧА САЙЁР ҚАБУЛ\nСИРДАРЁДА СПОРТ БАЙРАМЛАРИ ҲАФТАЛИГИ →\n30.03.2017 sirdaryo ТЕЛЕИЖОДКОРЛАР НАВРЎЗ БАЙРАМИНИ НИШОНЛАДИЛАРda fikr bildirishni o'chirish


Қонун лойиҳалари бўйича фракция аъзолари томонидан 326 та таклиф ишлаб чиқилди\nТадбирда таъкидланганидек, мамлакатимизда ижтимоий ҳимоя тизимини мустаҳкамлаш, камбағалликка қарши кураш бўйича стратегик вазифалар амалга оширилиши бошланди. Ижтимоий-иқтисодий фаолликни ошириш, касб-ҳунар ўрганиш, ўз ишини йўлга қўйиш учун эҳтиёжманд фуқароларга субсидиялар ажратилмоқда. Коронавирус пандемияси даврида мамлакатимизда касалланганларни тўлиқ давлат таъминоти асосида даволаш, кам даромадли оилаларни янада қийин аҳволга тушиб қолишдан асраш бўйича улкан ишлар тизимли амалга оширилмоқда, “темир дафтар” асосида манзилли ёрдам кўрсатилмоқда. Бу борада Ўзбекистоннинг ўзига хос тажрибаси илғор давлатлар вакиллари, етук мутахассислар томонидан эътироф этилаётгани бежиз эмас.\nҚайд этилганидек, фракция жорий йилнинг 9 ойи давомидаги фаолиятини Олий Мажлис Қонунчилик палатаси ва фракциянинг иш режалари ва дастурларида белгиланган муҳим вазифалардан келиб чиққан ҳолда амалга оширди. Депутатлар барча йўналишдаги фаолиятида асосий эътиборни амалий ишларга қаратди. Хусусан, фракция қонун ижодкорлиги жараёнида жамиятимиздаги эҳтиёжманд қатлами манфаатларини ҳимоя қилиш бўйича таклифлар беришга алоҳида эътибор қаратаётгани алоҳида қайд этилди.\nАлоҳида таъкидландики, ҳозирга қадар фракция аъзоларининг ташаббуси сифатида 4 та қонун лойиҳасининг концепцияси ишлаб чиқилди. Мисол учун, “яшаш минимуми” ва “истеъмол саватчаси” тушунчаларини қонунчиликда мустаҳкамлаш бўйича қонун лойиҳаси ва концепцияси ишлаб чиқилиб, хулоса бериш учун Иқтисодий тараққиёт ва камбағалликни қисқартириш вазирлигига юборилди. Сайловлар олдидан партиямизнинг яшаш минимуми ҳақида қонун қабул қилиш ташаббуси жамоатчилик томонидан фаол қўллаб-қувватланган эди. Энди бу ғояни рўёбга чиқариш фракциянинг учун принципиал масалага айлангани қайд этилди.\nАнжуманда шу ва яна бошқа кўплаб масалалар хусусида атрофлича маълумот берилди. Онлайн матбуот анжуманида журналистларнинг депутатлик ва парламент сўрови, “яшаш минимумми” ва “истеъмол саватчаси” бўйича қонун лойиҳаси концепцияси, карантин шаротида даромадидан айрилган эҳтиёжманд оилаларни қўллаб-қувватлаш бўйича саволларига фракция аъзолари жавоб беришди.


Хоразмлик қаҳрамон йигит Россияда қийин вазиятга...\n27.01.2020 18:13 0 7735\nЯхшигина шов-шув бўлган мазкур воқелик сабаб, Хоразм вилояти Фавқулодда вазиятлар бошқармаси йигитга иш таклиф қилиб келгани, бироқ унгача халоскор тирикчилик учун Россияга кетганидан ҳам хабарингиз бор.\nАйни пайтда Россия бўлиб турган Ёқуббой 26 январь куни қорнида пайдо бўлган қаттиқ оғриқдан касалхонага тушди. Махсус текширувдан сўнг зудликда жарроҳлик амалиётини бошдан кечиргани айтилмоқда.\nМаълум бўлишича, ўн йил аввал аппендицит ташхиси билан жарроҳлик столига ётишга мажбур бўлган йигитнинг кўричаги ўрни қаттиқ яллиғланган ва йиринг тўплана бошланган. Натижада Краснодар ўлкаси Марказий шифохонаси жарроҳлари унинг 15 см. узунликдаги (яллиғланган) ичагини кесиб ташлашга мажбур бўлишибди.\nҲозирда беморнинг ҳолати анча яхши. Бироқ яқиндагина Россияга ишлагани келиб, ҳали бирор юмуш бошини тутишга улгурмаган йигитнинг моддий аҳволи қандай бўлиши маълум.\nХуллас, кутилмаган кўнгилсизликдан ҳамюртимиз анча қийин вазиятга тушиб қолган. Краснодар ўлкасидаги ҳамюртларимиз ва бошқа савобталаб инсонлар юртдошимизга имкон қадар ёрдам берсалар, нур устига аъло нур бўлар эди.\nАлоқа линиялари: +79002380132, ёки +998 99 749 98 75 рақамида IMO очилган.\nРоссия хоразм Краснодар Ёқуббой Дўстметов қаҳрамон йигит\nТехнология бугун, 09:46\nКоронавирус Кеча, 19:35\nКоронавирус 17/09, 19:45\nКоронавирусга қарши Россия вакцинасини биринчи бўлиб қайси давлат олиши ойдинлашди


1 апрелдан онлайн давлат хизматлари 10 тага кўпаяди — Sof.uz\n1 апрелдан онлайн давлат хизматлари 10 тага кўпаяди\n11.02 16:17 305 Ўзбекистон\nЎзбекистоон Республикаси Президентнинг 2020 йил 31 январдаги ПФ-5930-сон Фармонига асосан, 1 апрелдан бошлаб Тошкент шаҳрида бир қанча давлат хизматларини фақат ЯИДХП ҳамда давлат ва хўжалик бошқаруви органлари, маҳаллий давлат ҳокимияти органларининг расмий сайтлари орқали олиш мумкин:\n- Ўзбекистон Республикасининг Қизил китобига киритилмаган ёввойи ўсимликлар, уларнинг қисмларини олиб кириш ва олиб чиқишга рухсатнома;\n- Ўзбекистон Республикасининг Қизил китобига киритилмаган ёввойи ҳайвонлар, уларнинг қисмлари, ҳаёт фаолияти маҳсулотлари, зоология коллекциялари, трофейлар, тулумларни олиб кириш ва олиб чиқишга рухсатнома;\n- Ўзбекистон Республикасининг Қизил китобига киритилмаган ёввойи ҳайвонларни сақлаш ва кўпайтириш бўйича питомникни, шунингдек, зоологик коллекцияларни ҳисобга қўйиш тўғрисидаги гувоҳнома;\n- Тадбиркорлик субъектлари ягона давлат реестридан тадбиркорлик субъектининг ўзи тўғрисидаги кўчирма;\n- Тадбиркорлик субъектлари ягона давлат реестридан кўчирма, махфий ахборот бундан мустасно;\nШаҳарлар, шаҳарчалар, қишлоқлар ва овуллардаги маҳаллаларда Давлат хизматлари марказлари филиаллари босқичма-босқич очилади. Шу тарзда маҳаллий аҳолига кенг қамровли, шу жумладан, мобиль (сайёр) давлат хизматларини кўрсатиш, ЯИДХПдан фойдаланиш бўйича маслаҳатлар бериш таъминланади. Филиаллар маҳаллаларнинг фуқаролар йиғинлари биноларида, зарур ҳолларда эса алоҳида, шу жумладан, ДХШ шартлари асосида қурилган биноларда жойлаштирилади.\nҲужжат Қонун ҳужжатлари маълумотлари миллий базасида эълон қилинган кун, яъни 1.02.2020 йилдан кучга кирди.


5 гектар ер учун $30 000 талаб қилган кадастр мутахассиси қўлга тушди\nФарғона вилоят, Олтиариқ туман Ер тузиш ва кўчмас мулк кадастри мутахассиси фуқародан 30 000 АҚШ доллари талаб қилиб, 22 000 АҚШ доллари ва 28,5 млн. сўмни олган вақтда ашёвий далил билан ушланди.\nБу ҳақда Ўзбекистон Республикаси Бош прокуратураси матбуот хизмати хабар қилди.\nАйтилишича, қўлга олинган мутахассис фермер хўжалигига тегишли такрорий экиндан бўшаган 5 гектар ерни бир фуқаронинг номига боғ учун ажратиб бериш ва туман ҳокимининг қарорини чиқартириб бериш эвазига 30 000 АҚШ доллари талаб қилган.\nМазкур ҳолат юзасидан «Ер тузиш ва кўчмас мулк кадастри» давлат корхонаси Олтиариқ тумани филиали 2-тоифали мутахассиси Э.М. ва бошқаларга нисбатан ЖКнинг 168 ва 28, 211-моддалари билан жиноят иши қўзғатилиб, тергов ҳаракатлари ўтказилаётгани хабар қилинди.


“Тўлқин” бокс мактабида иқтидорли болалар кўп - AmuNews.uz - энг сўнгги янгиликлар\n“Тўлқин” бокс мактабида иқтидорли болалар кўп\nБолалар спортини ривожлантиришга қаратилаётган эътибор ва рағбат туфайли туманимиз ёшлари орасида турли миқёсдаги мусобақалар ғолиблари сафи йил сайин ошиб бормоқда. Бу борада Болалар ва ўсмирлар спорт мактабига қарашли “Тўлқин” бокс мактаби спортчи-ёшлари эришаётган ютуқлар қувонарли.\nМазкур бокс мактабида машғулотларнинг узвийлигини таъминлаш, иқтидорли болалар ва ўсмир-ёшларни турли мусобақаларга тайёрлашда бокс спорти бўйича тренер Низомиддин Қипчоқбоевнинг ўзига хос тажрибаси ва шахсий ташаббуси янги-янги муваффаққиятлар гарови бўлмоқда. 2014 йилдан бери “Тўлқин” бокс мактабида тренерлик қилиб келаётган Низомиддин Қипчоқбоевнинг шогирдлари орасида нафақат Қорақалпоғистон, балки Ўзбекистон чемпионлари, халқаро мусобақаларнинг совриндорлари бор. Шерзод Қодирбоев 2017 йилда Ўзбекистон чемпионлигини қўлга киритган бўлса, шу йили Филиппинда бўлиб ўтган Осиё чемпионатида мамлакатимиз шарафини муваффақиятли ҳимоя қилиб, мусобақа шоҳсупасининг учинчи поғонасидан жой олди ва бронза медаль соҳиби бўлди. 33-мактаб ўқувчиси Бегзод Холбоев яқинда бокс спорти бўйича бўлиб ўтган Қорақалпоғистон Pеспубликаси чемпионатида барча рақибларидан устун келди ва 1-ўринни эгаллади.\n– Бокс мактабимиз машғулотларида асосан 33-,32-, 8-,18-,28-,11-, ва 7-сонли мактабларнинг бокс спортига қизиқувчи ёшлари иштирок этадилар, – дейди тренер Низомиддин Қипчоқбоев. – Шуғулланувчилар сафи 200 нафарга етди. Шароитларимиз ёмон эмас. Болалар билан шуғулланишда узвийликни таъминлаш мақсадида тинимсиз ишлашга тўғри келади.\nНизомиддин ҳар куни 10-12 соатлаб шогирдлари билан шуғулланишдан чарчамайди. Унинг орзуси туманимизнинг чекка қишлоғидаги “Тўлқин” бокс мактаби спортчилари орасидан жаҳон чемпионлари етишиб чиқишига эришиш. Спортчи болалар ва ўсмир-ёшлар орасида эса иқтидорлилар кўп. Барчаси ҳаракатчан, эпчил, энг муҳими, жисмонан соғлом.\nСуратда: Қорақалпоғистон Pеспубликаси чемпиони, 33-сонли мактаб ўқувчиси Бегзод Холбоев.


Фойдали – 2 sahifasi\nКайфиятни кўтаришнинг 10 текширилган усули\nҲаммада омадсиз кунлар бўлиб туради. Асосийси — тушкун кайфиятга берилмаслик ва чалғий олиш. «Лайфхакер» шундай дамларда сизга ёрдам бериши мумкин бўлган усуллар билан бўлишди. Тетиклаштирувчи плей-лист Сизга завқ бағишловчи треклардан иборат плей-лист тузинг. Ҳеч қандай меланхолия бўлмасин: маъюс мусиқа бусиз ҳам …\nPosted on Avgust 10, 2020 Diyor24\nЯлпиз таркиби эфир мойлари, органик кислоталар, флавоноидлар, каротин, глюкоза, рутин, С дармондориси ва яна бир қатор фойдали моддаларга бой. Унинг ер устки қисмидан тайёрланган қайнатмаси тиш оғриғи, оғиз караши, милк яллиғланишини даволаш учун тавсия қилинади. Ялпиз қайнатмасига қанд қўшиб тайёрланган…\nОёқ шишлари қайси ҳолларда хавфли ҳисобланади? Биринчи ёрдам…\nБиринчи ўринда шишларнинг келиб чиқиш сабаби аниқланади. Бунинг учун врачга учраб, ташхис қўйилади, касалликка қарши даволанади. Даволаниш жараёнида қуйида келтирилган кўрсатмаларни мустақил равишда бажаришингиз мумкин. Дам олинг ва оёқларга ҳам дам беринг. Бунинг учун ётганинггизда оёқларнинг бошга нисбатан баландроқ турадиган…\nPosted on Avgust 7, 2020 Diyor24\nОёқлар шиши – инсон саломатигида муаммолар борлиги ҳақида маълумот беради. Оёқларнинг катталашувининг биринчи сабаби – бу танада сувнинг ушланиб қолиши натижасидаги шиши ҳисобланиб, товонларнинг, болдирларнинг ва, ҳатто, юз-қўлларнинг шиши кузатилади. Агар оёқ шишлари узоқ вақт самолётда учгандан кейин, бир неча соатни оёқда тик…\nПозитив фикрлаш кучи\nҚадимги табиблардан бири Авиценнанинг таъкидлашича, врачнинг касалликни енгиши учун учта қуроли бўлади: СЎЗ, ГИЁҲ ва ПИЧОҚ. Эътибор беринг «сўз» биринчи ўринда. Париж госпиталларининг бирида ёш психолог Эмили Кьи ўз беморларига кунига уч маҳал 10 маротабадан хаёлан ва овозини чиқарган ҳолда…\nPosted on Avgust 3, 2020 Diyor24\nСиз хоҳ талаба бўлинг, хоҳ оддий ишчи ёки йирик тадбиркор – душанба куни иш бошлашингиз осон бўлмаса керак. Қуйидаги оддий тавсиялар ёрдамида «оғир душанба»ни нафақат енгиллаштириш, балки унумлироқ қилиш ҳам мумкин. Деярли барчамиз дам олиш кунларини интиқлик билан кутамиз. Шубҳасизки,…\nКоинс университети олимлари ташкил этилган изланишлар давомида кофе одамни жигар саратонидан асрашини аниқлашди. Изланишлар 8 йил давом этди ва жами 470 нафардан зиёд кўнгилли кузатувдан ўтказилди. Уларнинг деярли 80 фоизи кунига кофе ичишни канда қилмасди. Маълум бўлдики, ҳар куни кофе…\nPosted on Iyul 30, 2020 Diyor24\nГемоглабинни дорисиз ҳам кўтарса бўладими?\nОлимлар шу масалада тадқиқотлар олиб борди. Натижа қуйидагича бўлди. Агар гемоглабин кескин тушиб кетмаган бўлса, уни дорисиз, табиий маҳсулотлар билан ҳам кўтарса бўларкан. Бу ишда буғдой бўтқаси, ўрик, аччиқ шоколад, яшил олма, буғдой унидан тайёрланган нон, қизил узум, лавлаги, дуккакли…\nЎзингизни Google кузатувидан қандай ҳимоя қилишингиз мумкин?\nҲеч кимга сир эмас, корпорациялар ўзларининг фойдаланувчилари тўғрисида маълумот тўплайди, кундалик ҳаётда бу кузатув деб аталади. — Агар сиз Google маҳсулотларидан воз кечишга тайёр бўлмасангиз, лекин шахсий ҳаётингизни сир тутишни истасангиз, компаниянинг сиз ҳақингизда оладиган маълумотларини чеклашингиз мумкин, — деди…\nҚИЗИҚАРЛИ САЛОМАТЛИК Фойдали\nКарантин бадантарбияси: Уйдаги кардиоюклама\n“Кардио“ сўзи кўпчилик учун эрталаб шаҳар кўчаларида югуриш, югуриш йўлакчаси ёки спорт залидаги муайян машқлар (масалан, эллипс) деган тушунчани англатади. Карантин шароитида эса, албатта, бундай қилиш имкони мавжуд эмас. Бироқ, бу уйда пульсни тезлаштириш ва маълум вақт давомида керакли зарбаларни…\nPosted on Iyul 29, 2020 Diyor24\nAvvalgi 1 2 3 … 12 Keyingi


Ўтган ой Гултепа тумани, Боғи Шеркат ҳудудидаги Афғонистон миллий армиясининг (АМА) базаси исёнчилар тарафидан эгаллаб олингач, Толибон 400 дан ортиқ оилани ўз уйини тарк этишга мажбур қилган, дейди Қундуз вилояти ҳокимияти. [Муҳаммад Қосим/Salaam Times]\nҚУНДУЗ – Инфратузилмаларни яксон қилаётган Толибон исёнчиларининг бутун мамлакат бўйлаб давом этаётган ҳужумлари туфайли маҳаллий аҳоли ўз уйларини тарк этишга мажбур бўлаётгани айтилмоқда.\nИжтимоий тармоқларда тарқалган видеолавҳаларда Толибон афғон кучларини қўллаб-қувватлагани учун қасос сифатида ҳукумат бинолари ва дўконларини ёқиб юборгани кўрсатилган.\nТожикистон билан чегарадош Қундуз вилояти ҳокимлигининг маълум қилишича, ўтган ой Гултепа тумани Боғи Шеркат ҳудудидаги Афғонистон миллий армиясининг (АМА) базаси исёнчилар тарафидан эгаллаб олингач, Толибон 400 дан ортиқ оилани ўз уйини тарк этишга мажбур қилган.\nБоғи Шеркатда яшовчилардан бири Қори Сирожиддиннинг айтишича, айрим оилалар Қундуз вилоятининг бошқа ҳудудларига қочиб ўтган.\n3 июл куни Қундуз шаҳри, Гултепа туманидаги Боғи Шеркат ҳудудида жойлашган Шоҳид Зарифий номидаги мактабга толиблар туфайли ўз уйини тарк этишга мажбур бўлган оилалар йиғилди. [Муҳаммад Қосим/Salaam Times]\n7 июл куни афғон хавфсизлик кучлари ва толиблар ўртасида жанглар давом этаётган Бодғис вилояти маркази Қалъаи Нав шаҳридаги уйлардан осмонга тутун кўтарилмоқда. [AFP]\nБаъзилар Афғонистон миллий ва мудофаа ва хавфсизлик кучларида (ANDSF) хизмат қилаётган қариндошлари бўлгани учун босимдан қўрқиб, Бадахшон вилояти маркази Файзободдан бошпана излаганлар.\nБадахшон Тожикистон билан ҳам чегарадош бўлиб, бу ҳудудда Тожикистон президенти Имомали Раҳмон 6 июл куни чегарани янада мустаҳкамлаш учун 20 минг захира қўшинини сафарбар этишга буйруқ берган эди.\nТолиблар 29 июн куни туман марказига кирар экан, карнай орқали аҳолига «хавфсизлик мақсадидаги» эвакуация учун икки соат вақт борлигини айтдилар, дейди Сирожиддин.\nАйрим гувоҳлар толибларнинг бир қанча қишлоқ оқсоқолларини калтаклаб, икки тинч аҳоли вакилини (дўкончи ва маҳаллий cафарбарлик кучларининг собиқ аъзосини) ҳукумат билан алоқалари сабабли отиб ўлдирганини айтган, дейилади хабарда.\n«Биз оила аъзоларимиз ҳаётидан хавотирланиб, уйларимизни тарк этдик ва Файзобод шаҳрига келдик», деди Сирожиддин.\n«Оилам билан уйимизни ташлаб чиқдик. [Толибонлар] ундаги ҳамма нарсалари билан бирга ёқиб юборишди», деб айтган у.\n«Қариндошларимдан кўпчилик АМА [Афғонистон миллий армияси] базасида аскар бўлиб хизмат қилар ва биз уларни доим қўллаб-қувватлар эдик, чунки улар ҳудудимиз хавфсизлигини таъминлаган», деди Боғи Шеркатдан қочиб, Қундуздаги Шоҳид Зарифий мактабидан вақтинча бошпана топган кўчирилган Абдул Ханан.\nУнинг айтишича, оилалар ҳудуддан чиқиб кетганидан кейин толибонлар бир нечта уйларни ёқиб юборган, аммо қанча уйга ўт қўйилгани аниқ эмас.\nБоғи Шеркатни тарк этиб, Шоҳид Зарифий мактабида қўним топганлардан яна бири – Ҳамида ўзи ва олти нафар оила аъзосининг ночорлик ва мавҳумликда кун кечираётганини айтади.\n«Боғи Шеркатдан кўчиб келган оилаларнинг аксарияти тириклик воситаларидан маҳрум», деди у.\n«Қочқинлар озиқ-овқат ва ичимлик суви етишмовчилигидан азият чекмоқда», деди у ҳукуматни уларнинг ўз уйларига хавфсиз қайтишини таъминлашга чақириб.\nҚундуз вилоят кенгаши котиби Фавзия Яфтали Боғи Шеркатдаги юзлаб оилаларининг эвакуацияси ва Толибоннинг талон-тарожи билан боғлиқ ҳолатларни тасдиқлаган.\n«Толибоннинг бу хатти-ҳаракатлари ҳарбий жиноят эканлиги аниқ» деди у. «Биз урушаётган томонларни жанговар амалиётлар ва тўқнашувлар чоғида тинч аҳолига зарар етказмасликка чақирамиз.»\nHuman Rights Watch (HRW) ташкилоти июл ойи бошида бир нечта қочқин билан суҳбатлашган, улар ҳам толибларнинг ANDSF кучларига қарши ҳужуми чоғида уйларга ўт қўйганини айтган.\n«Толибоннинг ҳукуматни қўллаб-қувватлаган тинч аҳолига қарши жавоб ҳужумлари келажакдаги зўравонликлар хавфи ҳақида огоҳлантиришдир», деган эди ташкилотнинг Осиё бўйича директори ўринбосари Патрисия Госсман 7 июл куни.\n«Толибон раҳбарияти ўз кучлари суиистеъмолини тўхтата олса-да, бунга тайёр эканини намойиш этгани йўқ», деб қўшимча қилди у.\nТолибон жангарилари тинтув мақсадида уйма-уй юрдилар, деб айтган 45 яшар бева аёл HRW билан суҳбатда.\n«Менга «кофирларга» ёрдам берганим учун кетишим кераклиги айтишди», деди у. «Мен бу қишлоқда 20 йил яшаганман. Энди эса Файзободдаги чодирда яшаяпман.»\nТолибоннинг давомли ҳужумлари Марказий Осиёнинг Афғонистон билан чегарадош уч давлати – Тожикистон, Ўзбекистон ва Туркманистонни бир қатор қўшимча хавфсизлик чораларини кўришга мажбур қилган.\nҚочқинликдаги оилаларга ёрдам\nҚундуз расмийларига кўра, шиддатли жанглар туфайли 22 июндан 5 июлгача бўлган оралиқда 12 мингдан ортиқ оила қўшни вилоятларга ва Кобулга қочиб ўтган.\nУлар асосан Қундуз шаҳри чеккалари ва Имом Соҳиб, Алиобод ва Чаҳар Дара туманларида яшовчи аҳоли бўлган.\nҚундуз вилоятининг қочқинлар ва репатриация масалалари бўйича бошқармаси раҳбари Ғулом Сахи Расулийнинг айтишича, эвакуация қилинган оилаларнинг эҳтиёжларини ўрганиш ва аниқлаш мақсадида 30 кишидан иборат ишчи гуруҳ ташкил этилган.\nУнинг айтишича, шу пайтгача Қундуз шаҳрида камида 7000 та оилага бошпана берилган ва 3000 дан ортиқ оила ёрдам пакетлари, жумладан озиқ-овқат ва энг зарур ашёларни олишган.\nБадахшон мутасаддиларига кўра, Боғи Шеркатда яшовчи 200 га яқин оила ўз уйини ташлаб, вилоятга қочиб ўтган. Айримлар Бадахшондаги қариндошларининг уйларида бошпана топган, бошқалари эса Файзобод шаҳридаги боғда кун кечирмоқда.\nЧодирлар, озиқ-овқат ва энг зарурий ашёларни қочқинлар орасида тақсимлаган маҳаллий ҳукумат тез орада уларга тегишли бошпана тақдим этади, деди Бадахшон ҳокимининг матбуот котиби Наик Муҳаммад Назари.\nВилоят ҳокими барча инсонпарварлик ва ёрдам ташкилотларини можародан зарар кўрган, айниқса яқинда Қундуз вилоятида бўлиб ўтган жанглар натижасида ўз уйини тарк этган фуқароларга зудлик билан ёрдам беришга чақирган.\n«Бутунжаҳон озиқ-овқат дастурининг Бадахшондаги ваколатхонаси ҳам кўчиб келганларга ёрдам беришига ишонтирди», деди Назари.\nАҚШ ҳарбийларининг чиқиб кетиши фонида толибларнинг кенг қамровли ҳужумлари авж олар экан, жума (9 июл) куни Жаҳон соғлиқни сақлаш ташкилоти (ЖССТ) Афғонистондаги соғлиқни сақлаш тизимининг ҳолати юзасидан хавотир билдирган.\n«Вазият хавотирли ва ўта беқарор», деди Жаҳон соғлиқни сақлаш ташкилотининг Шарқий Ўртаер денгизи минтақасидаги фавқулодда вазиятлар бўйича директори Рик Бреннан.\n«Биз соғлиқни сақлаш хизматларидан фойдаланиш имкониятининг пасайганидан ташвишдамиз», деб қўшимча қилди у Қоҳирадан туриб Женевадаги журналистлар билан қилган видеосуҳбатида.\nТолибоннинг қатъий чекловлари\nТолиблар бир қатор туманларни эгаллаб олганидан сўнг, ўша ҳудудлар аҳолиси бундай 20 йил аввалги ҳолатни эслатувчи қатъий чекловлар билан юзма-юз келаётганликларини айтишган.\nТолибон фуқароларга ўз аъзолари учун кунига уч маҳал овқат тайёрлашни ёки бунинг ўрнига нақд пул тўлашни буюрди, деди Қундузнинг Хонобод туманида яшовчи Муҳаммад Харис Фақири.\nОдамлар жуда хавотирда, дейди у. «Маҳаллий ҳукумат амалдорлари ва аёллар ташқарига чиқишга қўрқмоқдалар.»\nҚундуз вилоятининг Имом Соҳиб туманида яшовчи Абдул Карим Латифийнинг айтишича, толиблар туманни ўз назоратига олиши ортидан одамлар кучли хавотир ва қўрқувда қолишган.\n«Толиблар аёлларнинг эркак маҳрамисиз жамоат жойларига чиқишини тақиқлайди», деди у.\n«Улар, шунингдек мусиқа тинглашни ҳам қоралайдилар», деб қўшимча қилди у.\nБечора одамлар, карта рақами бормикин пул ўтказиб беришга. Бу Толибон тинч яшай олмас эканда, қандай она туққаникин уларни


Пахтага чиқмагани учун жиззахлик талабаларга стипендия берилмаяптими?\nНигоҳ 07 February 2018 15:14 200\nЖиззах политехника институтининг бир гуруҳ талабалари таҳририятимизга стипендия вақтида берилмаётганидан нолиб, мурожаат қилишди. Бу ҳақда xabar.uz ёзди. Уларнинг айтишича, январь ва февраль ойлари учун ҳалигача стипендия олишмаган. Феврал-ку тушунарли, ой энди бошланди.


Муаллиф: Каримов А\nБизга маълумки ОАВ – энг асосий, қудратли ва таъсирчан воситадир. Чунки ОАВ омманинг ўзига хос тарбиячиси, муҳим тадбирларнинг ташкилотчиси, долзарб муаммоларни ҳам қилишнинг энг таъсирчан қуролидир. Айнан ОАВ орқали миллий ва умуминсоний қадриятлар, миллий ғоя ва демократик тамойиллар тарғиб-ташвиқ қилинмоқда. Улар ҳамма вақт демократия ва сўз эркинлигининг ўзига хос ўлчови, кўрсаткичи бўлиб келган. Эркин ва мустақил ОАВ демократик тараққиётни рағбатлантиради ва мустаҳкамлайди.\nОАВнинг бугунги кунда олдига қуйилаётган вазифаси ҳаётийлик бўлишни талаб қилмоқда. Берилаётган ахборотларнинг асосий ютуқларини кўрсатиш билан кафолатламасдан, камчиликларни ҳам кўрсатиш ҳамда бартараф этиш йўлларини ҳам куўрсата билиш керак.\nТаъкидлаш жоизки, тарғиботнинг негизида фақатгина ғояга ишонч эмас, балким ғояни тарғиб қилаётган инсонга ҳам ишониш керак. Шу боис, мақташ тартиботнинг ягона ва тўғри усули эмас. Чунки мафкурани, ҳаётни фақат мақташ, уни бенуқсон қилиб тарғиб қилиш мумкин эмас.\nБугунги кунда Ўзбекистонда ОАВни ҳақиқий «туртинчи хокимият»га айлантириш долзарб масала бўлиб турибди. Уларни мустақил ижтимоий кучга, сиёсий тизимнинг тўлақонли ва жамоатчилик фикрини шакллантирувчи таъсирчан воситага айлантириш вазифаси турибди. ОАВнинг эркин ва мустақил фаолият юритишлари учун мустаҳкам ҳуқуқий асос яратилган, журналистларни тайёрлаш масаласи давлат даражасига кутарилган, уларни тайёрлаш, малакасини ошириш билан қаноатланмай бу соҳа мутахассисларининг хорижда таълим олишлари учун маблағ ажратилаётганлиги ҳам диққатга сазовордир.\nТаъкидлаш жоизки, ҳозирги кунда ОАВ ходимлари фаолиятида плюрализм тамойили асосига қурилиши демократиянинг тараққиётига хизмат қилмоқда. Биз демократияни қандай тушунсак, ОАВларига ҳам шундай вазифаларни юклаймиз. Биз демократияни мустақиллик, эркинлик ва масъулият деб тушунар эканмиз, ОАВларидан ҳам мустақиллик, эркинлик ва масъулиятни кутамиз.\nБизлар ОАВ орқали миллий истиқлол ғоясини сингдиришнинг муҳим жиҳатлари – ахборот террорига, мавкуравий таҳдидларга муносиб жавоб бериши, маънавий-мафкуравий жиҳатдан халқимизни тобе этишга интилишларининг пайини кесиш ва Ўзбекистон фуқароларида мафкуравий иммунитетини шакллантириш билан боғлиқ.\nҲозирги кунда инфармацион хуружларнинг тез-тез уюштирилаётганлиги аслида урушга муносабатнинг ўзгарганлигидан, қуролнинг янги тури кашф қилинганлигидан дарак берди. Бу қурол – ахборотдир. Бундай қурол ёрдамида олиб борилаётган информацион урушларда инсоннинг онги ва қалби нишонга олингандир.\nПрезидентимиз таъбири билан айтганда, бундай информация ҳуружлардан кузланган мақсад – мамлакатимиз аҳолисига ахборот орқали ва мафкуравий йўл билан тазиқ ўтказиш, жаҳон афкор оммаси орасида Ўзбекистон ҳақида нотўғри тасаввур уйғотишдан иборат. Бундай ахборотларга қарши бизнинг ОАВларимиз ҳам аксил тарғиботни олиб бориши шарт.\nКиритилди: 2020-05-29 10:53:15; Ўқилди: 1319 марта;


Байден АҚШ бюджети тақчиллигини камайтиришга қарор қилди\nАҚШ президенти Жо Байденнинг айтишича, АҚШ ҳукумати мамлакат бюджети тақчиллигини рекорд даражадаги 1,5 триллион долларга қисқартиришга қарор қилган. Бу ҳақда Америка етакчиси ўзининг "Твиттер"даги расмий саҳифасида маълум қилди.\nБайденнинг таъкидлашича, ўзидан олдинги Доналд Трамп даврида камомад ҳар йили кенгайиб борган. "Бу йил маъмурият камомадни 1,5 триллион долларга қисқартириш йўлида турибмиз - бу рекорд бир йиллик энг катта қисқариш" - деди у.\nАмерика раҳбари бюджет тақчиллигини камайтириш инфляция босимини юмшатишнинг асосий усулларидан бири эканлигини таъкидлади.\nКиритилди: 14:49 15.05.2022. Ўқилди: 1193 марта. Фикрлар сони: 0 та.


Ишловчи пенсионерни пенсияга чиқариш: қачон қонуний, қачон эса ғайриқонуний | NORMA.UZ\nИшловчи пенсионерни пенсияга чиқариш: қачон қонуний, қачон эса ғайриқонуний\nИшдан бўшатилган пенсионерни ишга тиклаш тўғрисидаги ишни судда кўриб чиқишда иш берувчи жараёнда, моҳияти бўйича, расмий асосда ютиб чиқиши мумкин.\nВазият. Эркак 56 ёшда Меҳнат кодексининг (МК) 100-моддаси 7-қисми бўйича, яъни қонун ҳужжатларига мувофиқ ёшга доир давлат пенсиясини олиш ҳуқуқи мавжуд бўлганда ходимнинг пенсия ёшига тўлганлиги асосида ишдан бўшатилди. Иш берувчи мазкур асосга кўра меҳнат шартномасини бекор қилиш мумкин деб ҳисоблади, чунки ходим аллақачон Вазирлар Маҳкамасининг 12.05.1994 йилдаги 250-сон қарори билан тасдиқланган 1-рўйхатга мувофиқ имтиёз бўйича пенсионер ҳисобланади. Бироқ бу ходим бир неча йил олдин имтиёзли пенсияга чиққан ҳамда ҳали 60 ёшга тўлмаган. Иш берувчи кўрсатилган асосга кўра ишдан бўшатишга ҳақли бўлганми? Ходимнинг меҳнат ҳуқуқларини бузишда иш берувчида қандай жавобгарлик мавжуд бўлади?\nМеҳнат шартномасини бекор қилишнинг қонунийлиги\nВазирлар Маҳкамасининг 12.05.1994 йилдаги 250-сон1 қарори билан имтиёзли пенсия ҳуқуқини (талаб қилинадиган умумий ва махсус иш стажи мавжуд бўлганда) берадиган ишлаб чиқаришлар, муассасалар, ишлар, касблар, лавозимларнинг учта рўйхати тасдиқланган:\n1-рўйхат - ёшидан қатъи назар;\n2-рўйхат – умумий белгиланган ёшдан 10 йил олдин пенсияга чиқиш;\n3-рўйхат - умумий белгиланган ёшдан 5 йил олдин пенсияга чиқиш.\nМазкур ҳолатда эркак талаб қилинадиган умумий ва махсус иш стажи бўлганда ёшидан қатъи назар, пенсияга чиқиш ҳуқуқини берувчи ишлаб чиқаришлар, муассасалар, ишлар, касблар ва лавозимларнинг 1-рўйхати бўйича пенсияга чиққан. Ҳужжат номининг ўзи ушбу имтиёзли пенсия фуқаронинг ёшига нисбат бермай, балки у томондан алоҳида ишнинг маълум ҳажмларда бажарилганлиги учун қўлланишига кўрсатма сақлайди.\nМКнинг 100-моддаси иккинчи қисмининг 7-банди аксинча ходимнинг ёши билан чамбарчас боғлиқ, чунки унда қонун ҳужжатларига мувофиқ ёшга доир давлат пенсиясини олиш ҳуқуқи мавжуд бўлганда ходимнинг пенсия ёшига тўлганлиги тўғридан-тўғри кўрсатилади.\nШунинг учун Олий суд Пленумининг 13.11.2015 йилдаги 18-сон2 қарорининг 13-бандида “судлар ушбу тоифадаги ишларни кўришда ходимнинг пенсия ёшига тўлганлиги, қонун ҳужжатларига мувофиқ ёшга доир пенсиясини олиш ҳуқуқи мавжудлигига эътибор қаратишлари лозимлиги” тушунтирилган.\n“Фуқароларнинг давлат пенсия таъминоти тўғрисида” Қонуннинг 7-моддасига мувофиқ қуйидагилар ёшга доир пенсия олиш ҳуқуқига эга бўладилар:\nэркаклар - 60 ёшга тўлганда ва иш стажлари камида 25 йил бўлган тақдирда;\nБинобарин, иш берувчи ходим аллақачон имтиёзли рўйхат бўйича пенсионерлигини рўкач қилиб, 60 ёшга тўлмаган (яъни умумий белгиланган пенсия ёшига тўлмаган) ходим билан меҳнат шартномасини бекор қилишга ҳақли эмасди. Бу тушунтириш нафақат ёшидан қатъи назар, пенсияга чиқиш ҳуқуқини берувчи 1-рўйхат, балки умумий белгиланган ёшдан 10 ва 5 йил олдин пенсияга чиқиш ҳуқуқини берувчи 2 ва 3-рўйхатларга ҳам татбиқ этилади.\nШундай қилиб, агар ходимлар қонун ҳужжатларида белгиланган ёшга доир пенсияни олиш ёшига: эркаклар – 60 ёшга; аёллар - 55 ёшга тўлмаган бўлса, улар билан МКнинг 100-моддаси иккинчи қисмининг 7-бандига кўра меҳнат шартномаларини бекор қилиш ғайриқонуний ҳисобланади.\nРаҳбар бунинг учун қандай жавоб беради\nУмумий қоидага кўра, мансабдор шахс томонидан меҳнат тўғрисидаги қонун ҳужжатларининг бузилиши 2 дан 5 ЭКИҲгача миқдорда жарима солишга сабаб бўлади (Маъмурий жавобгарлик тўғрисидаги кодекснинг 49-моддаси биринчи қисми).\nБила туриб, ғайриқонуний равишда ишдан бўшатиш ёки ишга тиклаш тўғрисидаги суд қарорини бажармаслик, шундай қилмишлар учун маъмурий жазо қўлланилганидан кейин содир этилса, масъул мансабдор шахс 25 ЭКИҲгача миқдорда жарима ёки уч йилгача муайян ҳуқуқдан маҳрум қилиш ёки уч йилгача ахлоқ тузатиш ишлари билан жазоланади (Жиноят кодексининг 148-моддаси).\nАйрим ҳолларда маъмурий жавобгарликка, боз устига жиноий жавобгарликка тортиш яна интизомий жавобгарликка, шу жумладан ходимни ғайриқонуний ишдан бўшатишда айбдор бўлган раҳбарнинг ўзи билан меҳнат шартномасини бекор қилишга ҳам сабаб бўлади.\nМеҳнат тўғрисидаги қонун ҳужжатлари нормалари бўйича раҳбарнинг моддий жавобгарлиги ҳам мавжуд. Инчунун, ходим меҳнат қилиш имкониятидан ғайриқонуний равишда маҳрум этилган барча ҳолларда ололмай қолган иш ҳақини иш берувчи унга тўлаши шарт (МКнинг 188-моддаси). Суд ходим билан тузилган меҳнат шартномасини ғайриқонуний равишда бекор қилишда айбдор бўлган мансабдор шахс зиммасига ана шу ходимга иш ҳақи тўланиши муносабати билан иш берувчига етказилган зарар ўрнини қоплаш мажбуриятини юклайди. Бундай мажбурият, башарти меҳнат шартномасини бекор қилиш ёки бошқа ишга ўтказиш қонунни очиқ-ойдин бузган ҳолда амалга оширилган ёки мансабдор шахс суднинг ходимни ишга тиклаш тўғрисидаги қарори ижросини кечиктирган бўлса, юклатилади. Бунда етказилган зарар ўрнини қоплаш учун тўланадиган ҳақ миқдори мансабдор шахснинг уч ойлик маошидан ортиб кетмаслиги лозим.\nАдвокат тавсия қилади\nБироқ ходим билан меҳнат шартномасини ғайриқонуний бекор қилган иш берувчига жарималар ва уни жазолаш ходимга сезиларли фойда келтирмайди (ҳолбуки улар келажакда қоидабузарликларни олдини олиш учун ҳам бўлиши керак). Шу билан бирга ишга аввалги лавозимига тикланиб, мажбурий прогул учун ҳақ олиш ходим учун анча устуворлик касб этади.\nИшга аввалги лавозимига тикланиш учун тегишли даъво билан дарҳол судга мурожаат қилиш мақсадга мувофиқдир. Бунга сабаб шуки, ишларнинг бу тоифаси учун даъво муддатининг махсус муддати белгиланган - ходимга у билан меҳнат шартномаси бекор қилинганлиги ҳақидаги буйруқнинг нусхаси берилган кундан бошлаб бир ой (МКнинг 270-моддаси биринчи қисми). Шунинг учун, бошқа ташкилотларга мурожаат қилган ҳолда ходимлар бу муддатни ўтказиб юбориш хавфи остида бўладилар, бу пировардида фақатгина даъво муддати ўтказиб юборилганлиги учун ишга тиклашни рад этиш тўғрисидаги суд буйруғига олиб келади. Масаланинг моҳиятига кўра ходим 100 фоиз ҳақ бўлиши мумкин, бироқ (жавобгар) даъво муддати ўтганлиги (ФКнинг 153-моддаси) тўғрисида баён қилиб, кўпинча, моҳияти бўйича, расмий асосда мазкур жараёнда ютиб чиқади.\nСудга меҳнат низоси бўйича даъво топширишда давлат божи тўлашдан озод қилиш муҳим ижобий жиҳат ҳисобланиши мумкин (МКнинг 277-моддаси, СКнинг 329-моддаси, 1-банди).\nБундан ташқари, судга мурожаат қилиш ходимнинг бир вақтда бошқа ваколатли органларга (иш берувчининг юқори турувчи ташкилоти, касаба уюшмалари, прокуратура, меҳнат ва аҳолини ижтимоий муҳофаза қилиш бош бошқармаси) ҳам шикоят бериш ҳуқуқидан маҳрум қилмайди.\nПенсиядан чегирма қилиниши устидан шикоят бериш мумкин\nПенсионерлар ўз ҳисобланмалари тўғрисида СМС воситасида билиб оладилар\n1 ВМнинг “Имтиёзли шартларда пенсияга чиқиш ҳуқуқини берувчи ишлаб чиқаришлар, муассасалар, ишлар, касблар, лавозимлар ва кўрсаткичларнинг рўйхатини\nтасдиқлаш тўғрисида” 12.05.1994 йилдаги 250-сон қарори.\n2 «Ўзбекистон Республикаси Олий суди Пленумининг айрим қарорларига ўзгартириш ва қўшимчалар киритиш тўғрисида”.